cyanic-selkie/wikianc huggingface dataset:
ಹೇಡಿತನ
ಹೇಡಿತನ ಒಂದು ಗುಣಲಕ್ಷಣ ಮತ್ತು ಇದರಲ್ಲಿ ಅಗತ್ಯವಾದ ಸಮಯದಲ್ಲಿ ಸರಿಯಾದದ್ದನ್ನು, ಒಳ್ಳೆಯಾದದ್ದನ್ನು ಮತ್ತು ಇತರರಿಗೆ ಅಥವಾ ತಮಗೇ ಸಹಾಯವಾಗುವಂಥದ್ದನ್ನು ಮಾಡುವುದು ಅಥವಾ ಹೇಳುವುದರ ಬದಲಾಗಿ, ಭಯ ಮತ್ತು ಅತಿಯಾದ ಸ್ವಕಾಳಜಿ ಪ್ರಾಮುಖ್ಯತೆ ಪಡೆಯುತ್ತದೆ. ಇದು ಧೈರ್ಯದ ವಿರುದ್ಧ ಪದ. ಹೇಡಿತನವು ಸವಾಲಿಗೆ ಎದುರಾಗಿ ನಡತೆಯ ವೈಫಲ್ಯವನ್ನು ಸೂಚಿಸುತ್ತದೆ.
ಅನೇಕ ಮಿಲಿಟರಿ ನ್ಯಾಯಸಂಹಿತೆಗಳು ಕಾದಾಟದಲ್ಲಿ ಹೇಡಿತನವನ್ನು ಮರಣದ ಶಿಕ್ಷೆಗೆ ಯೋಗ್ಯವಾದ ಅಪರಾಧವೆಂದು ಪ್ರತಿಬಂಧಿಸುತ್ತವೆ.
ಅನೇಕ ಅಸ್ತಿತ್ವದಲ್ಲಿರುವ ಮತ್ತು ಹಿಂದೆ ಅಸ್ತಿತ್ವದಲ್ಲಿದ್ದ ಸಂಸ್ಕೃತಿಗಳು ಬೇಡುವ ಕಾರ್ಯ ಅಥವಾ ಗುಣಲಕ್ಷಣಕ್ಕೆ ವಿರುದ್ಧವಾಗಿ, ಹೇಡಿತನವು ಅನೇಕ ಸಂಸ್ಕೃತಿಗಳು ಮತ್ತು ಅದರ ಪ್ರತಿನಿಧಿಗಳಿಂದ ದೂಷಿಸಲ್ಪಡುವ ಮತ್ತು ದಂಡಿಸಲ್ಪಡುವ ಒಂದು ನಡತೆಯ ನ್ಯೂನತೆಯೆಂದು ನಿರ್ಧರಿಸಲ್ಪಡುತ್ತದೆ.
ಹೇಡಿತನದ ಕೃತ್ಯಗಳು ದೀರ್ಘಕಾಲದಿಂದ ಮಿಲಿಟರಿ ಕಾನೂನಿನಿಂದ ದಂಡನಾರ್ಹವಾಗಿವೆ. ಶತ್ರುವಿಗೆ ಎದುರಾಗಿ ಪರಿತ್ಯಾಗ ಮತ್ತು ಆದೇಶಗಳ ವಿರುದ್ಧವಾಗಿ ಶತ್ರುವಿಗೆ ಶರಣಾಗುವುದನ್ನು ಒಳಗೊಂಡಂತೆ, ಮಿಲಿಟರಿ ಕಾನೂನು ವಿಶಾಲ ವ್ಯಾಪ್ತಿಯ ಹೇಡಿತನದ ಅಪರಾಧಗಳನ್ನು ವ್ಯಾಖ್ಯಾನಿಸುತ್ತದೆ. ಅಂತಹ ಕೃತ್ಯಗಳಿಗೆ ಶಿಕ್ಷೆ ಸಾಮಾನ್ಯವಾಗಿ ಉಗ್ರವಾಗಿರುತ್ತದೆ, ದೈಹಿಕ ಶಿಕ್ಷೆಯಿಂದ ಹಿಡಿದು ಮರಣದಂಡನೆವರೆಗೆ ಇರುತ್ತದೆ.
ವರ್ಗ:ಮಿಲಿಟರಿ ಕಾನೂನು
ಗ್ರೇಟ್‌‌ ಎಕ್ಸ್‌‌ಪೆಕ್ಟೇಷನ್ಸ್‌‌‌‌
ಗ್ರೇಟ್‌‌ ಎಕ್ಸ್‌‌ಪೆಕ್ಟೇಷನ್ಸ್‌‌‌‌  ಚಾರ್ಲ್ಸ್ ಡಿಕೆನ್ಸ್‌‌ ಬರೆದ ಒಂದು ಕಾದಂಬರಿ. ಇದು ಮೊದಲು ಆಲ್ ದಿ ಯಿಯರ್ ರೌಂಡ್‌ ಪತ್ರಿಕೆಯಲ್ಲಿ `೧೮೬೦ರ ಡಿಸೆಂಬರ್ ೧ರಿಂದ ೧೮೬೧ರ ಆಗಸ್ಟ್‌ವರೆಗೆ ಸರಣಿ ಕ್ರಮದಲ್ಲಿ ಪ್ರಕಟವಾಯಿತು. ಇದನ್ನು ನಾಟಕ ಮತ್ತು ಚಲನಚಿತ್ರಗಳಲ್ಲಿ ಸುಮಾರು ೨೫೦ ಬಾರಿ ಬಳಸಿಕೊಳ್ಳಲಾಗಿದೆ.
ಕಥಾ ಸಾರಾಂಶ
ಪಾದ್ರಿ ವೂಪ್ಸ್ಲ್, ಶ್ರೀ ಮತ್ತು ಶ್ರೀಮತಿ ಹಬಲ್ ಹಾಗೂ ಪಿಪ್ ಮತ್ತು ಶ್ರೀಮತಿ ಜೋಯ್‌ಳ ಸಾಕಷ್ಟು ಶ್ರೀಮಂತ ಅಂಕಲ್ ಪಂಬಲ್‌ಚುಕ್ ಮೊದಲಾದವರೊಂದಿಗೆ ಕ್ರಿಸ್‌ಮಸ್‌ ಹಬ್ಬದ ರಾತ್ರಿಯೂಟ ಮಾಡುತ್ತಿರುವಾಗ, ಕಾಣೆಯಾದ ಆಹಾರ ಅಥವಾ ಬ್ರ್ಯಾಂಡಿಯನ್ನು ಯಾರೂ ಗಮನಿಸುವುದಿಲ್ಲ, ಆದರೆ ಸ್ವಲ್ಪ ಸಮಯದ ನಂತರ ಅಂಕಲ್ ಪಂಬಲ್‌ಚುಕ್ ಬ್ರ್ಯಾಂಡಿಯನ್ನು ಕುಡಿದು ಉಗುಳಿಬಿಡುತ್ತಾರೆ. ಆಗ ಪೈಪ್ ಬ್ರ್ಯಾಂಡಿ ಹೂಜಿಗೆ ನೀರಿನ ಬದಲಿಗೆ ಟಾರು-ನೀರು (ಇದು ಹೆಚ್ಚಾಗಿ ಔಷಧೀಯ ಕಾರಣಗಳಿಗೆ ಬಳಸುವ ಪೈನ್ ಟಾರು ಮತ್ತು ನೀರಿನಿಂದ ತಯಾರಿಸಿದ ಕೆಟ್ಟ ರುಚಿಯ ಒಂದು ಟಾನಿಕ್) ತುಂಬಿಸಿದ್ದನ್ನು ನೆನಪಿಸಿಕೊಳ್ಳುತ್ತಾನೆ. ಅವನು ಸ್ವಲ್ಪ ಬ್ರ್ಯಾಂಡಿಯನ್ನು ಕೈದಿಗೆ ಕೊಂಡುಬಂದುದರಿಂದ, ಅದರ ಬದಲಿಗೆ ಏನಾದರೂ ತುಂಬಿಸಬೇಕಾಗಿತ್ತು, ಹಾಗಾಗಿ ಅವನು ಹಾಗೆ ಮಾಡಿದ್ದನು. ಪಿಪ್ ಎಲ್ಲಾ ಸಂಬಂಧಿಗಳು ಒಟ್ಟಿಗೆ ಕುಳಿತುಕೊಂಡು ಊಟಮಾಡುವಾಗ ಕಾಣೆಯಾದ ಹೂರಣ ಕಡುಬನ್ನು ಯಾರಾದರೂ ಗಮನಿಸಿದರೆ ಎಂಬ ಭೀತಿಯಲ್ಲಿ ಊಟಕ್ಕೆ ಕುಳಿತುಕೊಂಡಿರುತ್ತಾನೆ. ಆತನ ಅಕ್ಕ ಹೂರಣ-ಕಡುಬನ್ನು ತೆಗೆಯಲು ಕಪಾಟಿನ ಹತ್ತಿರ ಹೋದಾಗ, ಅದು ಕಾಣೆಯಾದುದನ್ನು ಗಮನಿಸುತ್ತಾಳೆ, ಆದರೆ ಅದೇ ಸಂದರ್ಭದಲ್ಲಿ ಸೈನಿಕರು ಮನೆಗೆ ಬಂದು, ತಮ್ಮ ಕೈಕೋಳವನ್ನು ರಿಪೇರಿ ಮಾಡುವಂತೆ ಜೋಯ್‌ನ ಹತ್ತಿರ ಕೇಳುತ್ತಾರೆ ಮತ್ತು ಸ್ಥಳೀಯ ಜೈಲಿನಿಂದ ತಪ್ಪಿಸಿಕೊಂಡ ಕೈದಿಗಳನ್ನು ಹಿಡಿಯಲು ಜೋಯ್, ಪಿಪ್ ಮತ್ತು ವೋಪ್ಸ್ಲ್‌ರನ್ನು ತಮ್ಮೊಂದಿಗೆ ಬರುವಂತೆ ಹೇಳುತ್ತಾರೆ. ಅವರು ಹಳ್ಳಿಯ ಹೊರಗಿನ ಜವುಗುಭೂಮಿಯಲ್ಲಿ ಹುಡುಕುತ್ತಿರುವಾಗ, ಇಬ್ಬರು ಕೈದಿಗಳು ಕಾದಾಟುತ್ತಿರುವುದನ್ನು ಕಂಡು ಅವರನ್ನು ಬಂಧಿಸುತ್ತಾರೆ. ಅವರಲ್ಲಿ ಒಬ್ಬ ಪಿಪ್ ಸಹಾಯ ಮಾಡಿದ ಕೈದಿಯಾಗಿರುತ್ತಾನೆ; ಆ ಕೈದಿಯು ಪಿಪ್ಅನ್ನು ರಕ್ಷಿಸಲು ನುಣುಚಿಗ ಮತ್ತು ಸ್ವಲ್ಪ ಪ್ರಮಾಣದ ಆಹಾರ ಕದ್ದಿದುದನ್ನು ಒಪ್ಪಿಕೊಳ್ಳುತ್ತಾನೆ. ಪೋಲೀಸರು ಇಬ್ಬರನ್ನೂ ಭಾರಿ ಜೈಲು ಹಡಗು ಹಲ್ಕ್‌ಗೆ ಕರೆದುಕೊಂಡು ಹೋಗುತ್ತಾರೆ ಮತ್ತು ಪಿಪ್‌ನನ್ನು ಜೋಯ್ ಮನೆಗೆ ಕರೆದುಕೊಂಡು ಬರುತ್ತಾನೆ, ಅಲ್ಲಿ ಅವರು ಕ್ರಿಸ್‌ಮಸ್ ರಾತ್ರಿಯೂಟವನ್ನು ಮುಗಿಸುತ್ತಾರೆ. ಪಿಪ್ ಕೈದಿಯನ್ನು ಭೇಟಿಯಾದ ಸ್ವಲ್ಪ ದಿನಗಳ ನಂತರ, ಪಿಪ್‌ನ ಜೀವನವು ಸಾಮಾನ್ಯ ಸ್ಥಿತಿಗೆ ಹಿಂದಿರುಗುತ್ತದೆ. ಅವನು ವೂಪ್ಸ್ಲ್‌ನ ಅಜ್ಜಿ ನಡೆಸುತ್ತಿದ್ದ ಸ್ಥಳೀಯ ಶಾಲೆಗೆ ಹೋಗುವುದನ್ನು ಮುಂದುವರಿಸುತ್ತಾನೆ ಮತ್ತು ವೂಪ್ಸ್ಲ್ ದತ್ತುತೆಗೆದುಕೊಂಡಿದ್ದ ಒಬ್ಬ ಅನಾಥ ಹುಡುಗಿ ಬಿಡ್ಡಿಯೊಂದಿಗೆ ಸ್ನೇಹ ಬೆಳೆಸಿಕೊಳ್ಳುತ್ತಾನೆ; ಕೈದಿಗೆ ಸಹಾಯ ಮಾಡಿದ ಘಟನೆಯ ಬಗ್ಗೆ ಯಾರಿಗೂ ತಿಳಿದಿರಲಿಲ್ಲದಿದ್ದರೂ ಮತ್ತು ತಪ್ಪು ಮಾಡಿದುದರಿಂದ ಬಿಡಿಸಿಕೊಂಡಿದ್ದರೂ, ಕಳ್ಳತನ ಮಾಡಿದುದಕ್ಕೆ ತಪ್ಪಿತಸ್ಥ ಭಾವನೆಯು ಅವನನ್ನು ಕಾಡುತ್ತಿರುತ್ತದೆ. ಹ್ಯಾವಿಶ್ಯಾಮ್ ಹೆಸರಿನ ಒಬ್ಬಳು ಶ್ರೀಮಂತ ಮುದುಕಿ ಒಬ್ಬ ಸಣ್ಣ ವಯಸ್ಸಿನ ಹುಡುಗನನ್ನು ಆಡಲು ತನ್ನ ಮನೆಗೆ ಕರೆದುಕೊಂಡು ಬರುವಂತೆ ಪಿಪ್‌ನ ಅಂಕಲ್ ಪಂಬಲ್‌ಚುಕ್‌ನ ಹತ್ತಿರ ಕೇಳುತ್ತಾಳೆ. ಪಂಬಲ್‌ಚುಕ್ ತಕ್ಷಣವೇ ಪಿಪ್‌ನನ್ನು ಆರಿಸಿ, ಹ್ಯಾವಿಶ್ಯಾಮ್‌ಳ ಮನೆಗೆ ಕರೆದುಕೊಂಡು ಬರುತ್ತಾನೆ, ಆಕೆ ಹಳ್ಳಿಯಲ್ಲಿ ಸ್ಯಾಟಿಸ್ ಮನೆಯಲ್ಲಿ ವಾಸಿಸುತ್ತಿರುತ್ತಾಳೆ. ಹ್ಯಾವಿಶ್ಯಾಮ್ ಒಬ್ಬ ವಿವಾಹವಾಗದ ವೃದ್ಧೆ, ಆಕೆ ಹಳೆಯ ಮದುವೆಯ ಉಡುಗೆ ಮತ್ತು ಒಂದು ಚಪ್ಪಲಿಯನ್ನು ಧರಿಸುತ್ತಿರುತ್ತಾಳೆ. ಮನೆಯಲ್ಲಿನ ಎಲ್ಲಾ ಗಡಿಯಾರಗಳು ಎಂಟು ಗಂಟೆ ನಲವತ್ತು ನಿಮಿಷಗಳಲ್ಲಿ ನಿಂತಿರುತ್ತವೆ. ಆಕೆ ಅನೇಕ ವರ್ಷಗಳಿಂದ ಸೂರ್ಯನ ಬೆಳಕನ್ನು ನೋಡಿರದಿದ್ದರೂ, ಪಿಪ್ ಆಕೆ ದತ್ತುತೆಗೆದುಕೊಂಡ ಸಣ್ಣ ಹುಡುಗಿ ಎಸ್ಟೆಲ್ಲಾಳೊಂದಿಗೆ ಇಸ್ಪೀಟಾಟ ಆಡುವುದನ್ನು ನೋಡಬೇಕೆಂದು ಹೇಳುತ್ತಿರುತ್ತಾಳೆ.
ಹ್ಯಾವಿಶ್ಯಾಮ್ ಮತ್ತು ಎಸ್ಟೆಲ್ಲಾ ಒಂದಿಗಿನ ಪಿಪ್‌ನ ಮೊದಲ ಭೇಟಿಯು ವಿಚಿತ್ರವಾಗಿದೆ. ಹ್ಯಾವಿಶ್ಯಾಮ್ ಒಬ್ಬ ಅಂತರ್ಮುಖಿಯಾಗಿಯೆಂಬುದನ್ನು ಅವನು ಕಂಡುಕೊಳ್ಳುತ್ತಾನೆ. ಆಕೆ ಬೆಳಕು ಒಳಗೆ ಬರಬಾರದೆಂದು ಮನೆಯ ಸುತ್ತಲಿರುವ ಕಿಟಕಿಗಳಿಗೆ ಹಲಗೆ ಮುಚ್ಚಿದ್ದಳು. ಆಕೆ ಚಿಂದಿಯಾದ ಕುರ್ಚಿಯಲ್ಲಿ ಕುಳಿತುಕೊಂಡು, ಪಿಪ್‌ಗೆ ಎಸ್ಟೆಲ್ಲಾಳೊಂದಿಗೆ ಇಸ್ಪೀಟಾಟ ಆಡುವಂತೆ ಸೂಚಿಸುತ್ತಾಳೆ. ಇಲ್ಲಿ ಎಸ್ಟೆಲ್ಲಾ ಪಿಪ್‌ಗೆ ತುಂಬಾ ಕೆಟ್ಟವಳಾಗಿದ್ದು, ಅವನ ಹೆಸರಿಡಿದು ಕರೆದು ಚೇಷ್ಟೆ ಮಾಡಿ ನಗುತ್ತಾಳೆ. ಪಿಪ್‌ನನ್ನು ಈ ರೀತಿ ಹಿಂಸಿಸುವುದರಿಂದ ಹ್ಯಾವಿಶ್ಯಾಮ್ ಸಂತೋಷಪಡುತ್ತಿದ್ದಳು ಮತ್ತು ಅವನು ಎಸ್ಟೆಲ್ಲಾಳ ಬಗ್ಗೆ ಏನು ಯೋಚಿಸುತ್ತಾನೆ ಎಂಬುದನ್ನು ಕೇಳಿ, ಅದನ್ನು ಆಕೆಯ ಕಿವಿಯಲ್ಲಿ ಪಿಸುಗುಡುತ್ತಿದ್ದಳು. ಹ್ಯಾವಿಶ್ಯಾಮ್ ಯಾವಾಗಲೂ ಎಸ್ಟೆಲ್ಲಾಳ ಅಭಿಮಾನ ಮತ್ತು ಸೌಂದರ್ಯವನ್ನು ಹೊಗಳುತ್ತಿರುತ್ತಾಳೆ. ನೋವು ಮತ್ತು ಕೋಪದಿಂದ ಪಿಪ್ ಸ್ಯಾಟಿಸ್ ಮನೆಯನ್ನು ಬಿಟ್ಟು ಬೇರೆಡೆಗೆ ಬಂದು ಅಳುತ್ತಾನೆ. ಎಸ್ಟೆಲ್ಲಾ ಅವನಿಗೆ ಊಟವನ್ನು ತಂದುಕೊಟ್ಟು, ಅವನು ಅಳುತ್ತಿದ್ದುದನ್ನು ನೋಡಿದುದರಿಂದ ಆಕೆ ಮತ್ತೆ ಅವನಿಗೆ ಚೇಷ್ಟೆ ಮಾಡಲು ಆರಂಭಿಸುತ್ತಾಳೆ.
thumb|right|ಎಸ್ಟೆಲ್ಲಾ ಮತ್ತು ಪಿಪ್ ಒಂದಿಗೆ ಹ್ಯಾವಿಶ್ಯಾಮ್.ಹೆಚ್. ಎಮ್. ಬ್ರೋಕ್‌ ಬರೆದ ಚಿತ್ರವಿದು. ಈ ಮೊದಲ ಭೇಟಿಯ ನಂತರ, ಪಿಪ್ ಯಾವಾಗಲೂ ಹ್ಯಾವಿಶ್ಯಾಮ್ ಮತ್ತು ಎಸ್ಟೆಲ್ಲಾರನ್ನು ಭೇಟಿಯಾಗುತ್ತಾನೆ, ತಾನು ಎಸ್ಟೆಲ್ಲಾಳನ್ನು ಪ್ರೀತಿಸುತ್ತಿರುವುದನ್ನು ಅತಿ ಶೀಘ್ರದಲ್ಲಿ ಕಂಡುಕೊಳ್ಳುತ್ತಾನೆ. ಅವನು ಶಾಲೆಯಲ್ಲಿ ಬಿಡ್ಡಿಯಿಂದ ಸಾಧ್ಯವಾಗುವಷ್ಟನ್ನು ದೃಡ ಸಂಕಲ್ಪದಿಂದ ಕಲಿಯಲು ಆರಂಭಿಸುತ್ತಾನೆ, ಅವನನ್ನು 'ಸಾಮಾನ್ಯ ಕೂಲಿಕಾರ ಹುಡುಗ' ಎಂದು ಕರೆದ ಎಸ್ಟೆಲ್ಲಾಳ ಪ್ರೀತಿಯನ್ನು ಪಡೆಯುವ ಪ್ರಯತ್ನದಲ್ಲಿ ಹೆಚ್ಚು ಶಿಕ್ಷಿತ ಮತ್ತು ಸುಸಂಸ್ಕೃತ ವ್ಯಕ್ತಿಯಾಗಬೇಕೆಂಬ ಆಶಯವನ್ನು ಹೊಂದಿರುತ್ತಾನೆ. ಒಂದು ದಿನ ಪಿಪ್ ಜೋಯ್‌ನನ್ನು ಕರೆದುಕೊಂಡು ಬರಲು ನಗರದ ಪಬ್‌ಗೆ ಹೋಗುತ್ತಾನೆ. ಅಲ್ಲಿಂದ ಹೊರಡುವುದಕ್ಕಿಂತ ಮೊದಲು ಪಿಪ್‌ ಭೇಟಿಯಾದ ಕೈದಿಯು ಕಳುಹಿಸಿದ ಒಬ್ಬ ಸಂದೇಶ-ವಾಹಕನು ಅವನಿಗೆ ಎರಡು ಒಂದು-ಪೌಂಡ್ ನೋಟುಗಳನ್ನು ನೀಡುತ್ತಾನೆ. ನೋಟುಗಳನ್ನು ಪಡೆದುಕೊಂಡು ಮನೆಗೆ ಹಿಂದಿರುಗಿದ ನಂತರ ಶ್ರೀಮತಿ ಜೋಯ್ ಪಿಪ್‌ನಿಂದ ಆ ಹಣವನ್ನು ಪಡೆದುಕೊಂಡು, ಒಂದು ಹೂಜಿಯಲ್ಲಿರಿಸುತ್ತಾಳೆ. ಆಕೆ ಆ ಸಂದೇಶ-ವಾಹಕನು ತಪ್ಪಾಗಿ ಅಷ್ಟೊಂದು ದೊಡ್ಡ ಮೊತ್ತದ ಹಣವನ್ನು ಪಿಪ್‌ಗೆ ನೀಡಿದ್ದಾನೆಂದು ಭಾವಿಸಿ ಮರುದಿನ ಪಬ್‌ಗೆ ಸುದ್ದಿ ಕಳುಹಿಸಬೇಕೆಂಬ ಉದ್ದೇಶದಿಂದ ಆ ಹಣವನ್ನು ಎತ್ತಿಡುತ್ತಾಳೆ. ಆ ಸಂದೇಶ-ವಾಹಕನನ್ನು ಭೇಟಿಯಾದ ನಂತರ ಪಿಪ್ ಹ್ಯಾವಿಶ್ಯಾಮ್‌ಳನ್ನು ಭೇಟಿಯಾಗಿ ಜನ್ಮದಿನದ ಶುಭಾಷಯವನ್ನು ತಿಳಿಸಲು ಸ್ಯಾಟಿಸ್ ಮನೆಗೆ ಬರುತ್ತಾನೆ. ಅಲ್ಲಿ ಆಕೆ ಅವನಿಗೆ ಇಲಿಗಳು ಅರ್ಧ ತಿಂದು ಮುಗಿಸಿದ್ದ ಅವಳ ಮದುವೆಯ ಕೇಕ್ಅನ್ನು ಮತ್ತು ಆಕೆ ಎದುರುನೋಡುತ್ತಿದ್ದ ಸಾವು ಸಂಭವಿಸಿದರೆ ಅವಳು ಇರಬಹುದಾದ ಸ್ಥಳವನ್ನು ತೋರಿಸುತ್ತಾಳೆ. ಅವನು ಪಾಕೆಟ್ಸ್‌ನನ್ನು ಭೇಟಿಯಾಗುತ್ತಾನೆ, ಆತ ಪಿಪ್‌ಗೆ ಅನಾದರದ ಸ್ವಾಗತವನ್ನು ಕೋರುತ್ತಾನೆ. ಹೊರಗೆ ಪಿಪ್ ತನ್ನದೇ ವಯಸ್ಸಿನ ಒಬ್ಬ ಹುಡುಗನನ್ನು ಸಂಧಿಸುತ್ತಾನೆ. ಅವನು ಪಿಪ್‌ನನ್ನು ಕಾದಾಟಕ್ಕೆ ಆಹ್ವಾನಿಸುತ್ತಾನೆ. ಆದರೆ ಪಿಪ್ ಮೊದಲು ಅವನೊಂದಿಗೆ ಕಾದಾಡಲು ನಿರಾಕರಿಸುತ್ತಾನೆ. ಆದರೆ ಅವನು ಪಟ್ಟುಹಿಡಿದು ಕರೆದ ನಂತರ ಪಿಪ್ ಮುಷ್ಟಿ ಬೀಸಿ ಆ ಯುವಕನನ್ನು ಹೊಡೆದು, ನೆಲಕ್ಕೆ ಉರುಳಿಸುತ್ತಾನೆ. ಆ ಯುವಕನು ಸಂಪೂರ್ಣವಾಗಿ ಸೋಲುತ್ತಿದ್ದರೂ ಮತ್ತು ಹೊಡೆತದಿಂದ ರಕ್ತಸಿಕ್ತವಾಗಿದ್ದರೂ ಇನ್ನಷ್ಟು ಹೊಡೆಯುವಂತೆ ನಿರಂತರವಾಗಿ ಪಿಪ್‌ನನ್ನು ಉತ್ತೇಜಿಸುತ್ತಿರುತ್ತಾನೆ. ಕಾದಾಟವು ಮುಕ್ತಾಯಗೊಂಡ ನಂತರ ಇಬ್ಬರೂ ಹೊರಟುಹೋಗುತ್ತಾರೆ; ಎಸ್ಟೆಲ್ಲಾ ಇಬ್ಬರು ಯುವಕರು ತನಗಾಗಿ ಕಾದಾಡುತ್ತಿರುವುದನ್ನು ನೋಡಿ ಭಾವೋದ್ವೇಗಕ್ಕೊಳಗಾಗಿ, ಪಿಪ್ ಅವಳಿಗೆ ಚುಂಬಿಸಲು ಅನುಮತಿ ನೀಡುತ್ತಾಳೆ. ನಂತರ ಅವನು ಸಾಮಾನ್ಯ ಸ್ಥಿತಿಗೆ ಹಿಂದಿರುಗುತ್ತಾನೆ.
ದಾಳಿ ನಡೆದ ನಂತರ ಶ್ರೀಮತಿ ಜೋಯ್ ಯಾವಾಗಲೂ ಆರ್ಲಿಕ್‌ನ ಹೆಸರನ್ನು ಕರೆಯುತ್ತಾ, ಸ್ಲೇಟ್‌ನ ಮೇಲೆ 'T' ಅಕ್ಷರವನ್ನು ಬರೆಯುತ್ತಾ ದಿನಗಳನ್ನು ಕಳೆಯುತ್ತಾಳೆ. ಬಿಡ್ಡಿ ಯು "T" ಅಕ್ಷರವು ಸುತ್ತಿಗೆಯನ್ನು ಸೂಚಿಸುತ್ತದೆ ಮತ್ತು ಆರ್ಲಿಕ್ ದಾಳಿಕಾರನಾಗಿದ್ದಾನೆಂದು ನಂಬುತ್ತಾಳೆ. ಆದರೆ ಆರ್ಲಿಕ್ ಬಂದಾಗ ಶ್ರೀಮತಿ ಜೋಯ್ ಅವನನ್ನು ನೋಡಿ ತುಂಬಾ ಸಂತೋಷ ಪಡುತ್ತಾಳೆ. ನಂತರ ಆರ್ಲಿಕ್ ಆಕೆಗೆ ಜೊತೆ ನೀಡಲು ಮತ್ತು ಆಕೆಯನ್ನು ಆನಂದಪಡಿಸಲು ದಿನನಿತ್ಯ ಮನೆಗೆ ಬರಲು ಆರಂಭಿಸುತ್ತಾನೆ. ಅದೇ ಸಂದರ್ಭದಲ್ಲಿ ಶ್ರೀಮತಿ ಜೋಯ್‌ಳ ಆರೈಕೆಯನ್ನು ನೋಡಿಕೊಳ್ಳುವ ಜವಾಬ್ದಾರಿಯನ್ನು ಪಡೆದ ಬಿಡ್ಡಿಯು, ಪಿಪ್‌ಗೆ ಎಸ್ಟೆಲ್ಲಾಳ ಬಗೆಗಿರುವ ನಿಜವಾದ ಪ್ರೀತಿಯನ್ನು ಗಾರ್ಗೆರಿ ದಂಪತಿಗಳು ನಂಬುವಂತೆ ಮಾಡುತ್ತಾಳೆ. ವೂಪ್ಸ್ಲ್ ದಿನಪತ್ರಿಕೆಯಲ್ಲಿ ಒಂದು ಕೊಲೆ ಘಟನೆಯ ಬಗ್ಗೆ ಓದುತ್ತಿರುವುದನ್ನು ಪಿಪ್ ಮತ್ತು ಜೋಯ್ ಕೇಳುತ್ತಿರುವಾಗ, ಜ್ಯಾಗರ್ಸ್ ಹೆಸರಿನ ಒಬ್ಬ ಲಂಡನ್ ವಕೀಲ ಪಿಪ್‌ನಲ್ಲಿಗೆ ಬಂದು, ಒಂದು ಆಶ್ಚರ್ಯದ ಸುದ್ಧಿಯನ್ನು ತಿಳಿಸುತ್ತಾನೆ: ಪಿಪ್ ಒಬ್ಬ ಅಜ್ಞಾತ ದಾನಿಯಿಂದ ಒಂದು ಭಾರಿ ಮೊತ್ತದ ಹಣವನ್ನು ಪಡೆದಿದ್ದಾನೆ. ಆ ಹೇಳಿದ ಹಣವನ್ನು ಪಡೆಯಬೇಕಾದರೆ ಅವನು ತಕ್ಷಣವೇ ಲಂಡನ್‌ಗೆ ಹೊರಟು, ಹೊಸ ಬಟ್ಟೆಗಳನ್ನು ಖರೀದಿಸಿ, ಒಬ್ಬ ಶ್ರೀಮಂತ ವ್ಯಕ್ತಿಯಾಗಬೇಕಾಗಿತ್ತು.
ಆದರೆ ಪಿಪ್ ಸಮಾಜದಲ್ಲಿ ಕೆಟ್ಟದಾಗಿ ನಡೆದುಕೊಳ್ಳಲು ಆರಂಭಿಸುತ್ತಾನೆ (ಹೆಚ್ಚಾಗಿ ಎಸ್ಟೆಲ್ಲಾಳ ಬಗೆಗಿನ ಹೊಟ್ಟೆಕಿಚ್ಚಿನಿಂದ) ಮತ್ತು ಹಣವನ್ನು ದುಂದುವ್ಯಯ ಮಾಡಿ, ಸಾಲಗಾರನಾಗುತ್ತಾನೆ. ಅವನು ಅವನ ೨೧ನೇ ವರ್ಷದ ಜನ್ಮದಿನದಂದು, ಪಿಪ್ ೫೦೦ ಪೌಂಡ್‌ಗಳನ್ನು (ಇಂದಿನ £0ಗೆ ಸಮನಾದ) ಮತ್ತು ಒಂದು ಹೆಚ್ಚುವರಿ ನಿಗದಿಯಾದ-ಭತ್ಯವನ್ನು ಪಡೆದಿದ್ದಾನೆಂಬ ವಿಷಯವನ್ನು ಜ್ಯಾಗರ್ಸ್‌ನಿಂದ ಕೇಳಿದಂದು ಆ ಹಣವನ್ನು ನೀಡಿದವರ ಬಗ್ಗೆ ತಿಳಿಯುವವರೆಗೆ ಬಿಡುಗಡೆಯಾಗುತ್ತಾನೆ. thumb|right|ಮ್ಯಾಗ್‌ವಿಟ್ಚ್‌ ಪಿಪ್‌ಗೆ ತನ್ನನ್ನು ಪರಿಚಯಿಸಿಕೊಳ್ಳುತ್ತಿರುವುದು. ಪಿಪ್ ಆರಂಭದಲ್ಲಿ ಅನೇಕ ವರ್ಷಗಳವರೆಗೆ ಹ್ಯಾವಿಶ್ಯಾಮ್‌ಳನ್ನೇ ಆ ಹಣವನ್ನು ನೀಡಿದವಳೆಂದು ಭಾವಿಸುತ್ತಾನೆ (ಓದುಗರೂ ಸಹ ಅದನ್ನೇ ನಂಬುತ್ತಾರೆ). ಹರ್ಬೆಟ್ ಪಾಕೆಟ್ (ಇವನನ್ನು ಪಿಪ್ ಸಣ್ಣವನಾಗಿದ್ದಾಗ ಸ್ಯಾಟಿಸ್ ಮನೆಯಲ್ಲಿ ತಾನು ಕಾದಾಡಿದ ಯುವಕನೆಂದು ತಿಳಿಯುತ್ತಾನೆ) ಜೊತೆಗಾರನಾಗಿ ಪಿಪ್‌ಗೆ ಸಹಾಯ ಮಾಡುತ್ತಾನೆ. ಪಿಪ್ ಆಗಾಗ ಹಳ್ಳಿಗೆ ಬರುತ್ತಿರುತ್ತಾನೆ, ಆದರೆ ವಿರಳವಾಗಿ ತನ್ನ ಕುಟುಂಬವನ್ನು ಸಂಧಿಸುತ್ತಿರುತ್ತಾನೆ. ಬದಲಿಗೆ ಹೆಚ್ಚಾಗಿ ಹ್ಯಾವಿಶ್ಯಾಮ್‌ಳನ್ನು ಭೇಟಿಯಾಗುತ್ತಿರುತ್ತಾನೆ. ಎಸ್ಟೆಲ್ಲಾ ಹಲವಾರು ವರ್ಷಗಳ ಕಾಲ ಯುರೋಪಿನಲ್ಲಿ ಓದುತ್ತಿರುತ್ತಾಳೆ (ಆ ಸಂದರ್ಭದಲ್ಲಿ ಶ್ರೀಮಂತ ಮಹಿಳೆಯರ ಶಿಕ್ಷಣದ ಒಂದು ಚಾಲ್ತಿಯಲ್ಲಿದ್ದ ರೂಢಿಯಾಗಿತ್ತು). ಅವಳು ಹಿಂದಿರುಗಿದಾಗ ಎಸ್ಟೆಲ್ಲಾ ತುಂಬಾ ಬದಲಾಗಿರುವುದನ್ನು ಮತ್ತು ಆಕೆಯ ನಡವಳಿಕೆಯು ಉತ್ತಮಗೊಂಡಿದುದನ್ನು ಪಿಪ್ ಗಮನಿಸುತ್ತಾನೆ. ಆಕೆ ತನ್ನ ಹಿಂದಿನ ಕ್ರೂರತೆಗಾಗಿ ಕ್ಷಮೆ ಯಾಚಿಸುತ್ತಾಳೆ ಮತ್ತು ಪಿಪ್‌ನ ಒಲವನ್ನು ಗಮನಿಸಿ, ಆತನು ತನ್ನನ್ನು ಪ್ರೀತಿಸಬಾರದೆಂದು ಎಚ್ಚರಿಸುತ್ತಾಳೆ. ಹ್ಯಾವಿಶ್ಯಾಮ್ (ಆತನಿಗೆ ಭಾರಿ ಮೊತ್ತದ ಹಣ ನೀಡುವ ಮೂಲಕ) ತಮ್ಮಿಬ್ಬರಿಗಾಗಿ ಸಹಾಯ ಮಾಡಿದ್ದಾಳೆಂಬ ನಂಬಿಕೆಯನ್ನು ಹೊಂದಿದ್ದರಿಂದ ಪಿಪ್ ಈ ಎಚ್ಚರಿಕೆಗಳನ್ನು ಅಲ್ಲಗಳೆಯುತ್ತಾನೆ. ಎಸ್ಟೆಲ್ಲಾ ತನ್ನ ಮನಸ್ಸು ಭಾವಶೂನ್ಯವಾಗಿದೆ ಮತ್ತು ಅವನನ್ನು ಪ್ರೀತಿಸಲು ಸಾಧ್ಯವಿಲ್ಲವೆಂದು ಹೇಳಿ ಆತನಿಗೆ ಯಾವಾಗಲೂ ಎಚ್ಚರಿಕೆ ನೀಡುತ್ತಿರುತ್ತಾಳೆ ಮತ್ತು ಇದನ್ನು ಗಂಭೀರವಾಗಿ ತೆಗೆದುಕೊಳ್ಳುವಂತೆ ಬೇಡಿಕೊಳ್ಳುತ್ತಾಳೆ. ಆದರೆ ಅವನು ಅದನ್ನು ನಿರಾಕರಿಸಿ, ತಾವಿಬ್ಬರು ಮದುವೆಯಾಗುತ್ತೇವೆಂದು ಮತ್ತು ಅವಳು ಹೇಳಿದಂತೆ ಅವಳ ಮನಸ್ಸು ಭಾವಶೂನ್ಯವಾಗಿಲ್ಲವೆಂದು ನಂಬುತ್ತಾನೆ.
ಮ್ಯಾಗ್‍‌ವಿಟ್ಚ್ ತನ್ನ ಎಲ್ಲಾ ಹಣವನ್ನು ಉಪಕಾರ ಮಾಡಿದುದಕ್ಕಾಗಿ ಮತ್ತು ತನ್ನ ಸ್ವಂತ ಮಗಳನ್ನು ನೆನಪಿಸಿದುದಕ್ಕಾಗಿ ಪಿಪ್‌ಗೆ ನೀಡುತ್ತಾನೆ, ತನ್ನ ಮಗಳನ್ನು ತಾಯಿಯೇ ಎರಡು ದಶಕಗಳ ಹಿಂದೆ ಕೊಂದಿದ್ದಾಳೆಂದು ಅವನು ನಂಬಿರುತ್ತಾನೆ. ತನ್ನ ನಿಜವಾದ ದಾನಿಯ ಬಗ್ಗೆ ತಿಳಿದುದರಿಂದ ಪಿಪ್‌ಗೆ ತಲೆಯೆತ್ತದಂತಾಗುತ್ತದೆ. ಅವನು ಮ್ಯಾಗ್‌ವಿಟ್ಚ್‌ನ ಅಪರಾಧ ಹಿನ್ನೆಲೆಯಿಂದ ಅವಮಾನಕ್ಕೊಳಗಾಗುತ್ತಾನೆ ಮತ್ತು ಹ್ಯಾವಿಶ್ಯಾಮ್ ತನ್ನ ನಿರೀಕ್ಷೆಗಳಿಗೆ ಅವಳೇ ಮೂಲವಾಗಿರಬಹುದು ಎಂಬುದಕ್ಕೆ ಮಾತ್ರ ಅವಕಾಶ ನೀಡಿದ್ದಾಳೆ ಮತ್ತು ಎಸ್ಟೆಲ್ಲಾಳೊಂದಿಗೆ ತಾನು ಮದುವೆಯಾಗಲಿ ಎಂಬ ಉದ್ದೇಶವನ್ನು ಹೊಂದಿಲ್ಲವೆಂಬ ಸತ್ಯ ತಿಳಿದುದರಿಂದ ಪಿಪ್ ತೀವ್ರ ದುಃಖಿತನಾಗುತ್ತಾನೆ. ಆದರೆ ಮ್ಯಾಗ್‌ವಿಟ್ಚ್ ತನ್ನ ಉಳಿದ ದಿನಗಳನ್ನು ಪಿಪ್‌ನೊಂದಿಗೆ ಇಂಗ್ಲೆಂಡ್‌ನಲ್ಲಿ ಕಳೆಯಲು ಆಶಿಸುತ್ತಾನೆ. ಪಿಪ್ ಮನಸ್ಸಿಲ್ಲದ ಮನಸ್ಸಿನಿಂದ ಮ್ಯಾಗ್‌ವಿಟ್ಚ್‌ನೊಂದಿಗಿರಲು ಒಪ್ಪುತ್ತಾನೆ. ಪಿಪ್ ಸಿಕ್ಕಿದ ಹೊಸ ಪರಿಚಯದಿಂದ ಹಾಗೂ ಅದು ತರಬಹುದಾದ ಅಪಾಯ ಮತ್ತು ಅನಿಶ್ಚಿತತೆಯಿಂದ ಸಂತೋಷವಾಗಿರಲಿಲ್ಲ. ಪಿಪ್ ಒಮ್ಮೆ ಓಡಿ ಹೋಗಿ ಮಿಲಿಟರಿ ಸೇರಿಕೊಂಡು, ಮ್ಯಾಗ್‌ವಿಟ್ಚ್ ಮತ್ತು ಅವನ ನಿರೀಕ್ಷೆಗಳಿಂದ ದೂರ ಉಳಿಯಬೇಕೆಂದು ಯೋಚಿಸುತ್ತಾನೆ. ಇಂಗ್ಲೆಂಡ್‌ನಲ್ಲಿ ಮ್ಯಾಗ್‌ವಿಟ್ಚ್‌ನ ಬಂಧನಕ್ಕೆ ವಾರೆಂಟ್ ಹೊರಡಿಸಲಾಗಿತ್ತು ಮತ್ತು ದೇಶದಲ್ಲಿ ಅವನು ಸೆರೆಸಿಕ್ಕಿದರೆ ಅವನನ್ನು ಗಲ್ಲುಶಿಕ್ಷೆಗೆ ಒಳಪಡಿಸಲಾಗುತ್ತಿತ್ತು. ಪಿಪ್‌ನನ್ನು ಸಂಶಯದೃಷ್ಟಿಯಿಂದ ನೋಡುವುದು ಹೆಚ್ಚಾಯಿತು, ಆದ್ದರಿಂದ ಅವನು ತನ್ನ ಜಮೀನುದಾರರಿಗೆ ಮತ್ತು ಎಲ್ಲಾ ಹತ್ತಿರದ ಪರಿಚಯಸ್ಥರಿಗೆ (ಹರ್ಬರ್ಟ್‌ನನ್ನು ಉಳಿಸಲು) ಮ್ಯಾಗ್‌ವಿಟ್ಚ್‌ನನ್ನು ತನ್ನ ಅಂಕಲ್, ಆತನ ಹೆಸರು ಪ್ರೋವಿಸ್‌ ಎಂಬುದಾಗಿ ಪರಿಚಯಿಸುತ್ತಾನೆ. ಅಂತಿಮವಾಗಿ, ಮ್ಯಾಗ್‌ವಿಚ್‌ ಇಂಗ್ಲೆಂಡ್‌ನಲ್ಲಿ ಉಳಿಯುವಷ್ಟು ದಿನ ಅವನನ್ನು ಬಂಧಿಸುವ ಸಂಭಾವ್ಯತೆಯು ಹೆಚ್ಚುವುದರಿಂದ ಅವನು ದೇಶದಲ್ಲಿ ಉಳಿದುಕೊಳ್ಳಲು ಪ್ರಯತ್ನಿಸುವುದು ಅಸಾಧ್ಯವೆಂದು ತಿಳಿದುಬಂದಿತು. ಹರ್ಬರ್ಟ್ ಮತ್ತು ಪಿಪ್ ದೋಣಿಯನ್ನು ಬಳಸಿಕೊಂಡು ದೇಶವನ್ನು ಬಿಟ್ಟುಹೋಗುವ ಯೋಜನೆಯೊಂದನ್ನು ರೂಪಿಸುತ್ತಾರೆ.
ಈ ಸಂದರ್ಭದಲ್ಲಿ ಎಸ್ಟೆಲ್ಲಾ ಜ್ಯಾಗರ್ಸ್‌ನ ಮನೆಗೆಲಸದಾಕೆ ಮೋಲಿ ಯ ಮಗಳೆಂಬುದು ಪಿಪ್‌ಗೆ ತಿಳಿದುಬರುತ್ತದೆ. ಮೋಲಿಯನ್ನು ಜ್ಯಾಗರ್ಸ್ ಒಂದು ಕೊಲೆಯ ದಾಳಿಯಲ್ಲಿ ಉಳಿಸಿರುತ್ತಾನೆ ಮತ್ತು ತನ್ನನ್ನು ಕಾಪಾಡಿದುದಕ್ಕಾಗಿ ಆಕೆ ತನ್ನ ಮಗುವನ್ನು ಜ್ಯಾಗರ್ಸ್‌ನ ಮತ್ತೊಬ್ಬ ಕಕ್ಷಿಗಾರ ಹ್ಯಾವಿಶ್ಯಾಮ್‌ಗೆ ದತ್ತುತೆಗೆದುಕೊಳ್ಳುವಂತೆ ಕೊಟ್ಟಿರುತ್ತಾಳೆ. ಪಿಪ್ ನಂತರ ಮ್ಯಾಗ್‌ವಿಟ್ಚ್ ಎಸ್ಟೆಲ್ಲಾಳ ತಂದೆಯೆಂಬುದನ್ನು ಕಂಡುಕೊಳ್ಳುತ್ತಾನೆ. ಪಿಪ್ ತಾನು ಯೋಚಿಸಿದುದೇ ಸರಿ ಎಂದು ವಾದಿಸುವಾಗ, ಜ್ಯಾಗರ್ಸ್ ತಕ್ಷಣವೇ ಅದನ್ನು ಒಪ್ಪಿಕೊಳ್ಳುವುದಿಲ್ಲ. ಆದರೆ ಅವನು ಅಂತಹ ಘಟನೆಗಳು ನಡೆದಿರಬಹುದೆಂಬ ಒಂದು ಕಾಲ್ಪನಿಕ ಸ್ಥಿತಿಯನ್ನು ಪಿಪ್‌ಗೆ ನೀಡುತ್ತಾನೆ. ಅಲ್ಲದೆ ಎಸ್ಟೆಲ್ಲಾಳ ತಾಯಿ ಮೋಲಿ ಹೊಟ್ಟೆಕಿಚ್ಚುಳ್ಳ ಸ್ವಚ್ಛಂದವೃತ್ತಿಯ ಹೆಂಗಸಾಗಿದ್ದಳು ಮತ್ತು ಅವಳ ಈ ಸ್ವಚ್ಛಂದವೃತ್ತಿಯನ್ನು ನಿಗ್ರಹಿಸಲು ತಾನು ಯಾವಾಗಲೂ ತೀವ್ರವಾಗಿ ಹೊಡೆಯುತ್ತಿದ್ದೆನು ಎಂಬ ಸುಳಿವನ್ನೂ ಜ್ಯಾಗರ್ಸ್ ನೀಡುತ್ತಾನೆ. ಈ ಸುಳಿವುಗಳು ಮೋಲಿ ಮತ್ತು ಜ್ಯಾಗರ್ಸ್‌ರ ಪರಸ್ಪರ ವರ್ತನೆಯಿಂದ ನಿಜವೆಂಬುದು ಸಾಬೀತಾದವು. ಮೋಲಿ ತನ್ನ ಮಾಲೀಕನಿಗೆ ತುಂಬಾ ಹೆದರುತ್ತಿದ್ದಳೆಂಬುದು ತಿಳಿದುಬರುತ್ತದೆ.
ಮ್ಯಾಗ್‌ವಿಚ್ ಮತ್ತು ಪಿಪ್ ದೇಶಬಿಟ್ಟು ಓಡಿಹೋಗಬೇಕೆಂದು ತಯಾರಿ ನಡೆಸುವುದಕ್ಕಿಂತ ಸ್ವಲ್ಪ ಮೊದಲು, ಪಿಪ್ ಅವನ ಮನೆಯಲ್ಲಿ ಅದೇ ದಿನ ರಾತ್ರಿ ೯ ಗಂಟೆಗೆ ಅವನ ಹಳೆ ಮನೆಯ ಹತ್ತಿರದ ಜವುಗು ಪ್ರದೇಶಕ್ಕೆ ಬರುವಂತೆ ಹೇಳಿ ಒಂದು ರುಜುಮಾಡದ ಪತ್ರವನ್ನು ಪಡೆಯುತ್ತಾನೆ. ಪಿಪ್ ಮೊದಲು ಗಾಬರಿಗೊಳ್ಳುತ್ತಾನೆ. ಆದರೆ ಆ ಪತ್ರವು ಅವನ 'ಅಂಕಲ್ ಪ್ರೋವಿಸ್'ನ ಬಗ್ಗೆ ಸೂಚಿಸಿ, ಅವನ ಸುರಕ್ಷತೆಯ ಬಗ್ಗೆ ಬೆದರಿಕೆಯನ್ನು ನೀಡುತ್ತದೆ. ತನ್ನ ದಾನಿಗೆ ನೀಡಿದ ಬೆದರಿಕೆಯಿಂದ ಆಮಿಷಕ್ಕೊಳಗಾಗಿ, ಪಿಪ್ ಕೂಡಲೇ ಗಾಡಿಯಲ್ಲಿ ಹಳ್ಳಿಗೆ ಹೊರಡುತ್ತಾನೆ. ಹಳ್ಳಿಯ ಜವುಗು ಪ್ರದೇಶಕ್ಕೆ ಬಂದಾಗ, ಪಿಪ್‌ನ ತಲೆಗೆ ಯಾರೊ ಒಂದು ಮೊಂಡು ಸಾಧನದಿಂದ ಹೊಡೆಯುತ್ತಾರೆ, ಅದರಿಂದ ಅವನು ಸ್ವಲ್ಪ ಸಮಯದವರೆಗೆ ಸ್ಮೃತಿ ಕಳೆದುಕೊಳ್ಳುತ್ತಾನೆ. ಎಚ್ಚರವಾದಾಗ ತಾನು ಇತರ ಯಾವುದೇ ಮನೆಗಳಿಂದ ತುಂಬಾ ದೂರವಿರುವ ಒಂದು ಸಣ್ಣ ಒಡ್ಡೊಡ್ಡಾದ ಮನೆಯಲ್ಲಿರುವುದನ್ನು ಗಮನಿಸುತ್ತಾನೆ. ಆ ಅಜ್ಞಾತ ಪತ್ರವನ್ನು ಬರೆದವನು ಮತ್ತು ತನಗೆ ದಾಳಿ ಮಾಡಿದವನು ಆರ್ಲಿಕ್ ಎಂಬುದು ತಿಳಿಯುತ್ತದೆ, ಅವನು ತಾನೇ ನಿಜವಾಗಿ ಶ್ರೀಮತಿ ಜೋಯ್‌ ಮೇಲೆ ದಾಳಿ ಮಾಡಿದವನೆಂಬುದನ್ನು ಒಪ್ಪಿಕೊಳ್ಳುತ್ತಾನೆ. ಆರ್ಲಿಕ್ ಜೋಯ್ ಒಂದಿಗೆ ಕೆಲಸ ಮಾಡುವಾಗ ಪಿಪ್‌ನ ಬಗ್ಗೆ ಯಾವಾಗಲೂ ಹೊಟ್ಟೆಕಿಚ್ಚನ್ನು ಹೊಂದಿದ್ದರಿಂದ ಮತ್ತು ಬಿಡ್ಡಿಯನ್ನು ತನ್ನಡೆಗೆ ಒಲಿಸಿಕೊಳ್ಳಲು ಪ್ರಯತ್ನಿಸುವಾಗ ಪಿಪ್ ಮಧ್ಯೆಪ್ರವೇಶಿಸಿದರಿಂದ, ಪಿಪ್‌ನನ್ನು ಕೊಲ್ಲಲು ಬಯಸುವುದಾಗಿ ಅವನು ಹೇಳುತ್ತಾನೆ. ಪಿಪ್‌ಗೆ ತಾನು ಸಾಯುತ್ತೇನೆಂದು ಖಚಿತವಾದರೂ, ಅವನು ಅಳಲು ಅಥವಾ ಕ್ಷಮಿಸುವಂತೆ ಬೇಡಲು ನಿರಾಕರಿಸುತ್ತಾನೆ.
ಆದರೆ ಆರ್ಲಿಕ್ ತನ್ನ ದ್ವೇಷವನ್ನು ತೀರಿಸುವುದಕ್ಕಿಂತ ಮೊದಲು, ಒಬ್ಬ ಹಳ್ಳಿಯ ಅಂಗಡಿ-ಹುಡುಗ ಮತ್ತು ಅವರ ಹಳೆಯ ಸ್ನೇಹಿತ ಹರ್ಬರ್ಟ್ ಪಿಪ್‌ನನ್ನು ಕಾಪಾಡುತ್ತಾನೆ. ಪಿಪ್ ಆಕಸ್ಮಿಕವಾಗಿ ಆ ರಹಸ್ಯ ಪತ್ರವನ್ನು ಅವರ ಮನೆಯಲ್ಲಿ ಬಿಟ್ಟುಬಂದಿದರಿಂದ, ಅವನು ಎಲ್ಲಿಗೆ ಹೋಗಿದ್ದಾನೆಂದು ತಿಳಿದುಬಂತು ಎಂದು ಹರ್ಬರ್ಟ್ ತಿಳಿಸುತ್ತಾನೆ. ಆರ್ಲಿಕ್ ಓಡಿಹೋಗುತ್ತಾನೆ ಆದರೆ ಅವರ ಮ್ಯಾಗ್‌ವಿಟ್ಚ್ ಒಂದಿಗಿನ ಸಂಪರ್ಕವು ತುಂಬಾ ಅಪಾಯಕಾರಿಯಾಗಿದ್ದುದರಿಂದ ಈ ವಿಷಯವನ್ನು ಪೋಲೀಸರಿಗೆ ತಿಳಿಸುವುದು ಬೇಡವೆಂದು ನಿರ್ಧರಿಸುತ್ತಾರೆ.
ಅಷ್ಟರಲ್ಲಿ, ಎಸ್ಟೆಲ್ಲಾ ಹ್ಯಾವಿಶ್ಯಾಮ್ ಒಂದಿಗಿನ ವೈರಬುದ್ಧಿಯಿಂದ ಬೆಂಟ್ಲೆ ಡ್ರಮ್ಲೆಯನ್ನು ಮದುವೆಯಾಗುತ್ತಾಳೆ. ಈತನು ಪಿಪ್‌ನ ಒಬ್ಬ ಜಂಬದ ಪ್ರತಿಸ್ಪರ್ಧಿಯಾಗಿರುತ್ತಾನೆ, ಆತನನ್ನು ಪಿಪ್ ಸ್ವಲ್ಪವೂ ಇಷ್ಟ ಪಡುತ್ತಿರಲಿಲ್ಲ. ಡ್ರಮ್ಲೆಯು ಮದುವೆಯಲ್ಲಿ ಯಾರು ಪ್ರಬಲರೆಂಬುದನ್ನು ಸಮರ್ಥಿಸಲು, ವಿನಯ ತೋರುವಂತೆ ಎಸ್ಟೆಲ್ಲಾಗೆ ಹೊಡೆಯಬಹುದು ಎಂದು ಜ್ಯಾಗರ್ಸ್ ಹೇಳುತ್ತಾನೆ. ಡ್ರಮ್ಲೆ ಆ ರೀತಿ ಮಾಡಬಹುದೆಂಬುದನ್ನು ನಂಬಲು ನಿರಾಕರಿಸಿದರೂ ಪಿಪ್ ಸಿಟ್ಟಿಗೇಳುತ್ತಾನೆ ಮತ್ತು ಖಿನ್ನತೆಗೊಳಗಾಗುತ್ತಾನೆ.
ಪಿಪ್ ಮ್ಯಾಗ್‌ವಿಟ್ಚ್ ಒಂದಿಗೆ ದೂರಹೋಗುವುದಕ್ಕಿಂತ ಮೊದಲು, ಹ್ಯಾವಿಶ್ಯಾಮ್‌ಳನ್ನು ಕೊನೆಯ ಬಾರಿಗೆ ಭೇಟಿಯಾಗುತ್ತಾನೆ. ಎಸ್ಟೆಲ್ಲಾಳ ಒಣ ಜಂಬ ಮತ್ತು ಇತರೆಡೆಗಿನ ವಿಶೇಷವಾಗಿ ಪಿಪ್‌ನೆಡೆಗಿನ ಅನಾದರಕ್ಕೆ ಪ್ರೋತ್ಸಾಹವನ್ನು ನೀಡುವ ಮೂಲಕ ತಾನು ಆಕೆಯನ್ನು ಕ್ರೂರಿಯಾಗಿಸಿದೆಯೆಂದು ಹ್ಯಾವಿಶ್ಯಾಮ್ ಅರಿತುಕೊಳ್ಳುತ್ತಾಳೆ. ತಾನು ಯುವತಿಯಾಗಿದ್ದಾಗ ಅನುಭವಿಸಿದ ಅಳಲು ಮತ್ತು ದುರದೃಷ್ಟವನ್ನು ಬೇರೆಯವರು ಅನುಭವಿಸದಿರಲೆಂಬ ಏಕೈಕ ಕಾರಣಕ್ಕಾಗಿ ಎಸ್ಟೆಲ್ಲಾಳನ್ನು ತಾನು ದತ್ತುತೆಗೆದುಕೊಂಡೆ ಎಂದು ಹ್ಯಾವಿಶ್ಯಾಮ್ ಸಮರ್ಥಿಸುತ್ತಾಳೆ. ಬದಲಿಗೆ ಆಕೆ ಎಸ್ಟೆಲ್ಲಾಳಿಗೆ ಕ್ರೂರಿ, ಜಂಬಗಾರ್ತಿ ಮತ್ತು ಅಹಂಕಾರಿಯಾಗುವಂತೆ ಕಲಿಸಿಕೊಟ್ಟಳು. ಹ್ಯಾವಿಶ್ಯಾಮ್‌ಳ ಮಲ-ತಮ್ಮನಿಂದ ಸ್ಯಾಟಿಸ್ ಮನೆಯಲ್ಲಿನ ಬ್ರೆವರಿಯ ಪಾಲನ್ನು ಹ್ಯಾವಿಶ್ಯಾಮ್‌ಳನ್ನು ಪ್ರೀತಿಸುತ್ತಿರುವುದಾಗಿ ಹೇಳಿದ ಒಬ್ಬ ಯುವಕನು ಖರೀದಿಸುವಂತೆ ಆಕೆಯ ಮನವೊಪ್ಪಿಸಲಾಗಿತ್ತೆಂದು ತಿಳಿದುಬರುತ್ತದೆ. ಆ ಯುವಕನು ಹ್ಯಾವಿಶ್ಯಾಮ್‌ಳೊಂದಿಗೆ ಮದುವೆ ಪ್ರಸ್ತಾಪ ಮಾಡಿದರಿಂದ, ಮದುವೆಗೆ ಎಲ್ಲಾ ಸಿದ್ಧತೆಗಳನ್ನು ಮಾಡಲಾಗಿರುತ್ತದೆ; ಆದರೆ ಮದುವೆಯ ದಿನದಂದು, ಸಮಾರಂಭಕ್ಕಿಂತ ಸ್ವಲ್ಪ ಮೊದಲು ಅವನು ಆಕೆಗೆ ಪ್ರೀತಿಯ ವಂಚನೆ ಮಾಡಿ ಓಡಿಹೋಗಿರುತ್ತಾನೆ. ಈ ದುಃಖದ ನಂತರ ಹ್ಯಾವಿಶ್ಯಾಮ್ ಕತ್ತಲುತುಂಬಿದ ಮನೆಯಲ್ಲಿ ಕಾಲ ಕಳೆಯಲು ಆರಂಭಿಸುತ್ತಾಳೆ, ಅಲ್ಲಿ ಆಕೆ ಅನೇಕ ವರ್ಷಗಳ ಕಾಲ ಮದುವೆ ಕೇಕ್ಅನ್ನು ಮುಂದಿಟ್ಟುಕೊಂಡು ಮದುವಣಗಿತ್ತಿಯ ಉಡುಗೆಯಲ್ಲಿ ಕುಳಿತುಕೊಂಡಿರುತ್ತಾಳೆ. ಹ್ಯಾವಿಶ್ಯಾಮ್ ಮತ್ತೆ ದುಃಖಕ್ಕೊಳಗಾಗಬಾರದೆಂದು ಮತ್ತು ಎಲ್ಲಾ ಪುರುಷರ ಮೇಲೆ ದ್ವೇಷವನ್ನು ಸಾಧಿಸಲು ಎಸ್ಟೆಲ್ಲಾಳನ್ನು ಸಾಧನವಾಗಿ ಬಳಸಿಕೊಳ್ಳಬೇಕೆಂದು ನಿರ್ಧರಿಸುತ್ತಾಳೆ, ಅದಕ್ಕಾಗಿ ಎಸ್ಟೆಲ್ಲಾಳ ಕ್ರೂರತೆಯನ್ನು ಹಾಗೂ ಪುರುಷರನ್ನು ತಪ್ಪುದಾರಿಗೆಳೆಯುವ ಆಕೆಯ ಕ್ಷುಲ್ಲಕ ನಡತೆ ಮತ್ತು ದೃಢತೆಯನ್ನು ಪ್ರೋತ್ಸಾಹಿಸುತ್ತಾಳೆ.
ಆದರೆ ಈ ರೀತಿ ಮಾಡಿದುದರಿಂದ ಎಸ್ಟೆಲ್ಲಾಳು ಎಷ್ಟೊಂದು ದುಷ್ಟಳಾಗಿದ್ದಾಳೆ ಮತ್ತು ಪಿಪ್‌ನ ಮನಸ್ಸನ್ನು ಒಡೆದಿದ್ದಾಳೆ ಎಂಬುದನ್ನು ತಿಳಿದ ಆಕೆ ಅವನಲ್ಲಿ ಕ್ಷಮೆಯನ್ನು ಕೇಳುತ್ತಾಳೆ. ಪಿಪ್ ಎಸ್ಟೆಲ್ಲಾಳ ಹಿನ್ನೆಲೆ ಮತ್ತು ಸಂತೋಷವಿಲ್ಲದ ಮದುವೆಯ ನಂತರದ ಈಗಿನ ಆಕೆಯ ಪರಿಸ್ಥಿತಿಯ ಬಗ್ಗೆ ಹ್ಯಾವಿಶ್ಯಾಮ್‌ಳಿಗೆ ವಿವರಿಸುತ್ತಾನೆ. ಎಸ್ಟೆಲ್ಲಾಳಿಗೆ ಭಾವಶೂನ್ಯವಾಗಿರುವಂತೆ ಮತ್ತು ಪ್ರೀತಿಸದಂತೆ ಕಲಿಸಿಕೊಟ್ಟಿದುದಕ್ಕಾಗಿ ಪಿಪ್ ಹ್ಯಾವಿಶ್ಯಾಮ್‌ಳನ್ನು ದೂರುತ್ತಾನೆ. ಈ ಭೇಟಿಯ ಪಿಪ್ ಮತ್ತೊಮ್ಮೆ ಆ ಮನೆಗೆ ಬರುತ್ತಾನೆ, ಆಗ ಹ್ಯಾವಿಶ್ಯಾಮ್ ಬೆಂಕಿಗೆ ತುಂಬಾ ಹತ್ತಿರದಲ್ಲಿ ನಿಂತುಕೊಂಡಿದ್ದು, ಆಕೆಯ ಬಟ್ಟೆಗೆ ಬೆಂಕಿ ತಗಲಿಕೊಂಡಿರುವುದನ್ನು ನೋಡುತ್ತಾನೆ. ಆಕೆಯನ್ನು ಉಳಿಸುವ ಪ್ರಯತ್ನದಲ್ಲಿ, ಅವನು ತನ್ನ ಮೇಲಂಗಿಯನ್ನು ಕಳಚಿ, ಹ್ಯಾವಿಶ್ಯಾಮ್‌ಳ ಸುತ್ತ ಎಸೆಯುತ್ತಾನೆ. ಅದರಿಂದ ಬೆಂಕಿಯು ನಂದಿಹೋಗುತ್ತದೆ, ಆದರೂ ಇಬ್ಬರಿಗೂ ತುಂಬಾ ಗಾಯಗಳಾಗುತ್ತವೆ. ಅದರಲ್ಲೂ ಹ್ಯಾವಿಶ್ಯಾಮ್‌ಳಿಗೆ ಅತೀ ಹೆಚ್ಚಿನ ಗಾಯಗಳಾದುದರಿಂದ, ಆಕೆ ಸಾವನ್ನಪ್ಪುತ್ತಾಳೆ.
ಪಿಪ್, ಹರ್ಬರ್ಟ್ ಮತ್ತು ಇನ್ನೊಬ್ಬ ಸ್ನೇಹಿತ ಸ್ಟಾರ್ಟಾಪ್ ಮೊದಲಾದವರು ಸೇರಿ ಮ್ಯಾಗ್‌ವಿಟ್ಚ್ ತಪ್ಪಿಸಿಕೊಳ್ಳಲು ಗಂಭೀರ ಪ್ರಯತ್ನವನ್ನು ಮಾಡುತ್ತಾರೆ. ಆದರೆ ಅವನು ಸಿಕ್ಕಿಬೀಳುತ್ತಾನೆ, ಅವನನ್ನು ಜೈಲಿಗೆ ಕೊಂಡೊಯ್ಯಲಾಗುತ್ತದೆ. ಈಗ ಪಿಪ್‌ಗೆ ಮ್ಯಾಗ್‍‌ವಿಟ್ಚ್‌ನ ಬಗ್ಗೆ ಅಭಿಮಾನ ಮೂಡುತ್ತದೆ. ಅವನು ಮ್ಯಾಗ್‍‌ವಿಟ್ಚ್‌ನಲ್ಲಿ ಒಬ್ಬ ಉತ್ತಮ ಮತ್ತು ಕುಲೀನ ವ್ಯಕ್ತಿಯನ್ನು ಗುರುತಿಸುತ್ತಾನೆ ಹಾಗೂ ತಾನು ಹಿಂದೆ ಮ್ಯಾಗ್‍‌ವಿಟ್ಚ್‌ನ ಬಗ್ಗೆ ಕೆಟ್ಟದಾಗಿ ಯೋಚಿಸಿದುದರ ಬಗ್ಗೆ ನಾಚಿಕೆ ಪಡುತ್ತಾನೆ. ಪಿಪ್ ಮ್ಯಾಗ್‍‌ವಿಟ್ಚ್‌ನನ್ನು ಸೆರೆಯಿಂದ ಬಿಡಿಸಲು ಪ್ರಯತ್ನಿಸುತ್ತಾನೆ, ಆದರೆ ಮ್ಯಾಗ್‍‌ವಿಟ್ಚ್‌ ಅವನನ್ನು ಗಲ್ಲಿಗೆ ಹಾಕುವುದಕ್ಕಿಂತ ಸ್ವಲ್ಪ ಮೊದಲು ಸಾವನ್ನಪ್ಪುತ್ತಾನೆ. ಇಂಗ್ಲಿಷ್ ಕಾನೂನಿನಡಿಯಲ್ಲಿ ಮ್ಯಾಗ್‌ವಿಟ್ಚ್‌ನ ಸಂಪತ್ತು ರಾಜನಿಗೆ ಮುಟ್ಟುಗೋಲು ಆಗುತ್ತದೆ. ಆದ್ದರಿಂದ ಪಿಪ್‌ನ "ಭಾರಿ ನಿರೀಕ್ಷೆಗಳು‌‌‌‌" ನಾಶವಾಗಿ ಹೋಗುತ್ತವೆ.
ದೀರ್ಘಕಾಲದ ಅನಾರೋಗ್ಯದ ಸಂದರ್ಭದಲ್ಲಿ, ಪಿಪ್ ಹಲವಾರು ಸಾಲಗಾರರಿಗೆ ನೀಡಬೇಕಿದ್ದ ಅನೇಕ ಸಾಲಗಳಿಗಾಗಿ ಬಂಧನಕ್ಕೆ ಒಳಗಾಗುವ ಪರಿಸ್ಥಿತಿಯು ಎದುರಾಗುತ್ತದೆ. ಆದರೆ ಅವನ ಆಗಿನ ಸ್ಥಿತಿಯಿಂದಾಗಿ, ಅವನು ಬಂಧಿಸಲ್ಪಡುವುದಿಲ್ಲ. ಈ ಅನಾರೋಗ್ಯದ ಸಮಯದಲ್ಲಿ ಅವನನ್ನು ಜೋಯ್ ನೋಡಿಕೊಳ್ಳುತ್ತಾನೆ. ಅಂತಿಮವಾಗಿ ಪಿಪ್ ಚೇತರಿಸಿಕೊಂಡು, ಆರೋಗ್ಯವಂತನಾಗುತ್ತಾನೆ. ಒಂದು ದಿನ ಬೆಳಗಿನ ಜಾವ ಜೋಯ್ ತನ್ನನ್ನು ಅನೇಕ ವರ್ಷಗಳ ಕಾಲ ಭೇಟಿಯಾಗದಿದ್ದುದರಿಂದ, ಮುಂದೆಯೂ ಭೇಟಿಯಾಗುವುದು ಬೇಡ ಮತ್ತು ಪಿಪ್‌ನನ್ನು ಮತ್ತೆ ನೋಡಲು ಬಯಸುವುದಿಲ್ಲ ಎಂಬ ವಿಷಯವನ್ನೊಳಗೊಂಡ ಮತ್ತು ಶುಭಹಾರೈಕೆಗಳ ಒಂದು ಪತ್ರವನ್ನು ಬರೆದಿಟ್ಟು ಪಿಪ್‌ನನ್ನು ಬಿಟ್ಟು ಹೋಗುತ್ತಾನೆ. ಪಿಪ್ ಈ ಘಟನೆಯ ತಿರುವಿನಿಂದ ತುಂಬಾ ದುಃಖಿತನಾಗುತ್ತಾನೆ ಮತ್ತು ಕಳೆದ ಅನೇಕ ವರ್ಷಗಳಿಂದ ತಾನು ಎಷ್ಟೊಂದು ಕೃತಘ್ನನಾಗಿದ್ದೆನೆಂಬುದನ್ನು ಕಂಡುಕೊಳ್ಳುತ್ತಾನೆ. ಪೋಲೀಸರು ಪಿಪ್‌‌ಗೆ ಚೇತರಿಸಿಕೊಳ್ಳಲೂ ಸಮಯ ನೀಡದೆ ಹಣದ ವಾಪಸಾತಿಗಾಗಿ ಪೀಡಿಸಿದರಿಂದ, ಜೋಯ್ ಅವನ ಎಲ್ಲಾ ಸಾಲಗಳನ್ನು ತೀರಿಸಿದ್ದಾನೆ ಎಂಬುದು ತಿಳಿದುಬರುವುದರಿಂದ ಪಿಪ್‌ನ ಅಪರಾಧಿ ಪ್ರಜ್ಞೆಯು ಇನ್ನಷ್ಟು ಹೆಚ್ಚುತ್ತದೆ. ಪಿಪ್ ಬಿಡ್ಡಿ ಮತ್ತು ಜೋಯ್ ಹತ್ತಿರ ಕ್ಷಮೆ ಕೇಳಲು, ಜೋಯ್‌ನ ಅಪ್ರಚೋದಿತ ಉಪಕಾರಕ್ಕಾಗಿ ಮತ್ತು ತಾನು ಅದಕ್ಕೆ ಅನರ್ಹವಾಗಿದ್ದರೂ ವಿಶ್ವಾಸನೀಯ ಪ್ರೀತಿಯನ್ನು ತೋರಿದುದಕ್ಕಾಗಿ ಜೋಯ್‌ಗೆ ಧನ್ಯವಾದ ಹೇಳಲು ಮನೆಗೆ ಹಿಂದಿರುಗುತ್ತಾನೆ. ಅವನು ಹಳ್ಳಿಗೆ ಹಿಂದಿರುಗಿದಾಗ, ಅಂದು ಬಿಡ್ಡಿ ಮತ್ತು ಜೋಯ್‌ರ ಮದುವೆಯೆಂಬುದನ್ನು ತಿಳಿಯುತ್ತಾನೆ. ಅವನು ದಂಪತಿಗಳಿಗೆ ಅಭಿನಂದನೆಯನ್ನು ಸೂಚಿಸಿ, ತನ್ನ ಈ ಭೇಟಿಯು ಕೇವಲ ತಾತ್ಕಾಲಿಕ, ಜೋಯ್ ಸಾಲಗಾರರಿಗೆ ಪಾವತಿಸಿದ ಎಲ್ಲಾ ಹಣವನ್ನು ಹಿಂದಿರುಗಿಸಲು ತಾನು ಬಯಸುವುದರಿಂದ ಮತ್ತೊಮ್ಮೆ ಬರುವುದಾಗಿ ಹೇಳುತ್ತಾನೆ. ನಂತರ ಪಿಪ್ ಹರ್ಬರ್ಟ್ ಒಂದಿಗೆ ವ್ಯಾಪಾರಕ್ಕಾಗಿ ಪರದೇಶಕ್ಕೆ ಹೋಗುತ್ತಾನೆ. ಪರದೇಶದಲ್ಲಿ ಸುಮಾರು ಹನ್ನೊಂದು ವರ್ಷಗಳ ಯಶಸ್ವಿ ವ್ಯಾಪಾರದ ನಂತರ, ಪಿಪ್ ಜೋಯ್‌ನನ್ನು ಮತ್ತು ಉಳಿದ ಕುಟುಂಬದವರನ್ನು ಭೇಟಿಯಾಗಲು ಹಳ್ಳಿಗೆ ಹಿಂದಿರುಗುತ್ತಾನೆ.
ಮೂಲ ಕಾದಂಬರಿಯ ಕೊನೆ
ಪಿಪ್ ಎಸ್ಟೆಲ್ಲಾಳನ್ನು ದಾರಿಯಲ್ಲಿ ಭೇಟಿಯಾಗುತ್ತಾನೆ. ಆಕೆಯನ್ನು ಯಾವಾಗಲೂ ಬೈಯುತ್ತಿದ್ದ ಆಕೆಯ ಗಂಡ ಡ್ರಮ್ಲೆ ಸತ್ತಿರುತ್ತಾನೆ. ಎಸ್ಟೆಲ್ಲಾ ಮತ್ತು ಪಿಪ್ ಸ್ವಲ್ಪ ಹೊತ್ತು ತಮಾಷೆಯ ಮಾತುಗಳನ್ನಾಡುತ್ತಾರೆ. ನಂತರ ಪಿಪ್ ಒಂದು ವೇಳೆ ಕೊನೆಯಲ್ಲಿ ತನಗೆ ಆಕೆ ಸಿಕ್ಕಿಲ್ಲದಿದ್ದರೆ, ಆಕೆಯು ಒಬ್ಬ ಭಿನ್ನ ಹುಡುಗಿಯಾಗಿದ್ದಿರಬಹುದೆಂದು ತಾನು ಸಂತೋಷಿಸುತ್ತಿದ್ದೆ ಎಂದು ಹೇಳುತ್ತಾನೆ. ಹ್ಯಾವಿಶ್ಯಾಮ್ ಬೆಳೆಸಿದ ಕಲ್ಲು-ಮನಸ್ಸಿನ ಹುಡುಗಿ ಎಸ್ಟೆಲ್ಲಾ ಸಂಪೂರ್ಣವಾಗಿ ಬದಲಾಗಿರುತ್ತಾಳೆ. 'ಆಕೆ ಅನುಭವಿಸಿದ ನೋವು ಹ್ಯಾವಿಶ್ಯಾಮ್‌ ಕಲಿಸಿದುದಕ್ಕಿಂತ ಪ್ರಬಲವಾಗಿದೆ ಮತ್ತು ಅದು ನನ್ನ ಮನಸ್ಸನ್ನು ಅರ್ಥೈಸಿಕೊಳ್ಳುವ ಮನಸ್ಸನ್ನು ಆಕೆಗೆ ನೀಡಿದೆ' ಎಂದು ಪಿಪ್ ಹೇಳುವುದರೊಂದಿಗೆ ಕಾದಂಬರಿಯು ಕೊನೆಗೊಳ್ಳುತ್ತದೆ.
ಮೂಲ ಕಾದಂಬರಿಯ ಕೊನೆಯ ಸಂಪೂರ್ಣ ಪಠ್ಯವು ಈ ಕೆಳಗಿನಂತಿದೆ:
ಕಥೆಯು ೧೮೪೧ರಲ್ಲಿ ಕೊನೆಗೊಳ್ಳುತ್ತದೆ.
ಪರಿಷ್ಕೃತ ಕೊನೆ
ಪಿಪ್ ಮತ್ತು ಎಸ್ಟೆಲ್ಲಾ ಮತ್ತೆ ಪಾಳುಬಿದ್ದ ಸ್ಯಾಟಿಸ್ ಮನೆಯಲ್ಲಿ ಭೇಟಿಯಾಗುತ್ತಾರೆ.
ಶೈಲಿ ಮತ್ತು ವಿಷಯವಸ್ತು
ಗ್ರೇಟ್‌‌ ಎಕ್ಸ್‌‌ಪೆಕ್ಟೇಷನ್ಸ್‌‌‌‌ ಅನ್ನು ವೈಯಕ್ತಿಕ ನೆಲೆಯಲ್ಲಿ ಬರೆಯಲಾಗಿದೆ ಮತ್ತು ಇದು ಗ್ರೇಟ್‌‌ ಎಕ್ಸ್‌‌ಪೆಕ್ಟೇಷನ್ಸ್‌‌‌‌ ‌ನ ಪ್ರಕಟನೆಯ ಸಂದರ್ಭದಲ್ಲಿ ಸಾಮಾನ್ಯ ಬಳಕೆಯಲ್ಲಿಲ್ಲದ ಭಾಷೆ ಮತ್ತು ವ್ಯಾಕರಣವನ್ನು ಬಳಸುತ್ತದೆ. ಗ್ರೇಟ್‌‌ ಎಕ್ಸ್‌‌ಪೆಕ್ಟೇಷನ್ಸ್‌‌‌‌ ಶೀರ್ಷಿಕೆಯು ಪಿಪ್ ತನ್ನ ದಾನಿಯ ಆಸ್ತಿಯ ಬಗ್ಗೆ ತಿಳಿದ ನಂತರ ಹೊಂದುವ ಮತ್ತು ಶ್ರೀಮಂತನಾಗುವ ತನ್ನ ಗುರಿಯನ್ನು ಸಾಧಿಸುವ ಬಗ್ಗೆ ಹೊಂದುವ 'ಶ್ರೇಷ್ಠ ನಿರೀಕ್ಷೆಗಳನ್ನು' ಸೂಚಿಸುತ್ತದೆ. ಗ್ರೇಟ್‌‌ ಎಕ್ಸ್‌‌ಪೆಕ್ಟೇಷನ್ಸ್‌‌‌‌ ಒಂದು ಬೆಳವಣಿಗೆ ಚಿತ್ರಣ ಕಾದಂಬರಿ ಅಂದರೆ ಬೆಳವಣಿಗೆ ಮತ್ತು ವೈಯಕ್ತಿಕ ಅಭಿವೃದ್ಧಿಯನ್ನು ಚಿತ್ರಿಸುವ ಒಂದು ಕಾದಂಬರಿ, ಈ ಕಾದಂಬರಿಯು ಪಿಪ್‌ನ ಬೆಳವಣಿಗೆಯನ್ನು ನಿರೂಪಿಸುತ್ತದೆ.
ಗ್ರೇಟ್‌‌ ಎಕ್ಸ್‌‌ಪೆಕ್ಟೇಷನ್ಸ್‌‌‌‌ ‌ನ ಕೆಲವು ಪ್ರಮುಖ ವಿಷಯಗಳೆಂದರೆ ಅಪರಾಧ, ಸಾಮಾಜಿಕ ವರ್ಗ, ಸರ್ವಾಧಿಕಾರ ಮತ್ತು ಮಹತ್ವಾಕಾಂಕ್ಷೆ. ಸಣ್ಣ ವಯಸ್ಸಿನಲ್ಲೇ ಪಿಪ್ ಅಪರಾಧಿ ಮನೋಭಾವನೆಯನ್ನು ಹೊಂದಿರುತ್ತಾನೆ; ಅವನು ಯಾರಾದರೂ ತನ್ನ ಅಪರಾಧದ ಬಗ್ಗೆ ತಿಳಿದು, ತನ್ನನ್ನು ಬಂಧಿಸುತ್ತಾರೆ ಎಂದೂ ಹೆದರುತ್ತಿರುತ್ತಾನೆ. ಪಿಪ್‌ ತನ್ನ ದಾನಿಯು ನಿಜವಾಗಿ ಒಬ್ಬ ಕೈದಿಯೆಂಬುದನ್ನು ತಿಳಿಯುವಾಗ, ಅಪರಾಧ ವಿಷಯವು ಇನ್ನಷ್ಟು ಪರಿಣಾಮಕಾರಿಯಾಗುತ್ತದೆ. ಪಿಪ್ ಕಾದಂಬರಿಯಾದ್ಯಂತ ತನ್ನ ಮನಸ್ಸಾಕ್ಷಿಯೊಂದಿಗೆ ಒಂದು ಆಂತರಿಕ ಸಂಘರ್ಷವನ್ನು ಹೊಂದಿರುತ್ತಾನೆ. ಗ್ರೇಟ್‌‌ ಎಕ್ಸ್‌‌ಪೆಕ್ಟೇಷನ್ಸ್‌‌‌‌ ಜಾರ್ಜಿಯನ್ ಯುಗದ ವಿವಿಧ ಸಾಮಾಜಿಕ ವರ್ಗಗಳನ್ನು ಚಿತ್ರಿಸುತ್ತದೆ. ಕಾದಂಬರಿಯಾದ್ಯಂತ, ಪಿಪ್ ಮ್ಯಾಗ್‌ವಿಟ್ಚ್‌‌ನಂತಹ ಅಪರಾಧಿಗಳಿಂದ ಹಿಡಿದು ಹ್ಯಾವಿಶ್ಯಾಮ್‌ಳಂತಹ ಭಾರೀ ಶ್ರೀಮಂತರವರೆಗೆ ಒಂದು ವ್ಯಾಪಕ ವರ್ಗಗಳೊಂದಿಗೆ ಸಿಕ್ಕಿಕೊಳ್ಳುತ್ತಾನೆ. ಕಾದಂಬರಿಯಾದ್ಯಂತ ನಿರಂತರವಾಗಿ ತೋರಿಸುವಂತೆ, ಪಿಪ್ ಶ್ರೇಷ್ಠ ಮಹತ್ವಾಕಾಂಕ್ಷೆಯನ್ನು ಹೊಂದಿರುತ್ತಾನೆ.
ಚಲನಚಿತ್ರ, ಟಿವಿ ಮತ್ತು ನಾಟಕೀಯ ಹೊಂದಾವಣೆಗಳು
ಡಿಕೆನ್ಸ್‌ನ ಇತರ ಅನೇಕ ಕಾದಂಬರಿಗಳಂತೆ, ಗ್ರೇಟ್‌‌ ಎಕ್ಸ್‌‌ಪೆಕ್ಟೇಷನ್ಸ್‌‌‌‌ ಅನ್ನು ಅನೇಕ ಬಾರಿ ಚಿತ್ರೀಕರಿಸಲಾಗಿದೆ, ಅವುಗಳೆಂದರೆ:
ಬಾಹ್ಯ ಕೊಂಡಿಗಳು
ವರ್ಗ:1861ರ ಕಾದಂಬರಿಗಳು ವರ್ಗ:ಗ್ರೇಟ್‌‌ ಎಕ್ಸ್‌‌ಪೆಕ್ಟೇಷನ್ಸ್‌‌‌‌ ವರ್ಗ:ಚಾರ್ಲ್ಸ್ ಡಿಕೆನ್ಸ್‌‌ನ ಕಾದಂಬರಿಗಳು ವರ್ಗ:ಬೆಳವಣಿಗೆ ಚಿತ್ರಣ ಕಾದಂಬರಿ ವರ್ಗ:ಧಾರಾವಾಹಿಯಾದ ಮೊದಲ ಕಾದಂಬರಿಗಳು ವರ್ಗ:ಗಾತಿಕ್ ಕಾದಂಬರಿಗಳು ವರ್ಗ:ಚಲನಚಿತ್ರಗಳಾದ ಬ್ರಿಟಿಷ್ ಕಾದಂಬರಿಗಳು ವರ್ಗ:ನೆಚ್ಚಲಾಗದ ನಿರೂಪಕರೊಂದಿಗಿನ ಕಲ್ಪನೆ ವರ್ಗ:ಇಂಗ್ಲಿಷ್ ಕಾದಂಬರಿಗಳು ವರ್ಗ:ಮೂಲತಃ ಆಲ್ ದಿ ಯಿಯರ್ ರೌಂಡ್‌ನಲ್ಲಿ ಪ್ರಕಟವಾದ ಕೃತಿಗಳು ವರ್ಗ:ವಿಕ್ಟೋರಿಯನ್ ಕಾದಂಬರಿಗಳು ವರ್ಗ:ಆಂಗ್ಲ ಸಾಹಿತ್ಯ
ಕುಳಿಗಳು
ವ್ಯಾಸ್ಕುಲರ್ (ನಾಳಮಯ) ಸಸ್ಯಗಳಲ್ಲಿನ ಕೆಲವು ಬಗೆಯ ಜೀವಕೋಶಗಳ ಆನುಷಂಗಿಕ ಕೋಶಭಿತ್ತಿಯಲ್ಲಿ ಕಾಣಬರುವ ವಿಶೇಷ ರೀತಿಯ ಗುಂಡಿಗಳು (ಪಿಟ್ಸ್). ಕಾಲೆಂಕಿಮ, ಸ್ಕ್ಲೀರೆಂಕಿಮ, ನೀರ್ನಾಳ ಹಾಗೂ ನೀರ್ನಳಿಕೆ(ವೆಸಲ್ ಮತ್ತು ಟ್ರೆಕೀಡ್), ಆಹಾರನಾಳಗಳಲ್ಲಿನ ನಾರುಗಳು ಮುಂತಾದ ಜೀವಕೋಶಭಿತ್ತಿಯ (ಪ್ರೈಮರಿ ವಾಲ್) ಮೇಲೆ ಆನುಷಂಗಿಕ (ಸೆಕೆಂಡರಿ) ಕೋಶಭಿತ್ತಿ ಸಂಗ್ರಹಗೊಳ್ಳುತ್ತದೆ. ಆಗ ಕೋಶಭಿತ್ತಿಯ ಕೆಲವು ನಿರ್ದಿಷ್ಟ ಸ್ಥಳಗಳಲ್ಲಿ ಈ ಸಂಗ್ರಹ ಇರುವುದಿಲ್ಲ. ಇಂಥ ಪ್ರದೇಶಗಳು ನಿರ್ದಿಷ್ಟ ಆಕಾರದ ತಗ್ಗು ಪ್ರದೇಶಗಳಾಗಿ ಉಳಿದು ಕುಳಿಗಳೆನಿಸಿಕೊಳ್ಳುತ್ತದೆ. ಈ ಕುಳಿಗಳ ಮೂಲಕ ಅಕ್ಕಪಕ್ಕದ ಜೀವಕೋಶಗಳಿಗೆ ಪರಸ್ಪರ ಸಂಪರ್ಕ ಕಲ್ಪಿತವಾಗಿ ನೀರು ಮತ್ತು ಕರಗಿದ ಲವಣ ಹಾಗೂ ಇತರ ವಸ್ತುಗಳು ಕೋಶದಿಂದ ಕೋಶಕ್ಕೆ ಹಾಯ್ದುಹೋಗಲು ಅನುಕೂಲವಾಗುತ್ತದೆ. ಒಂದೊಂದು ಕುಳಿಯಲ್ಲೂ ಮಧ್ಯದಲ್ಲಿ ಆನುಷಂಗಿಕ ಕೋಶಭತ್ತಿ ಸಂಗ್ರಹಗೊಳ್ಳದ ತೆಳುವಾದ ಭಾಗವಿದೆ. ಇದಕ್ಕೆ ಕುಳಿಕ್ಷೇತ್ರವೆಂದು ಹೆಸರು. ಈ ಕ್ಷೇತ್ರದಲ್ಲಿ ಪ್ರಥಮ ಕೋಶಭತ್ತಿ ಹಾಗೂ ಮಧ್ಯಪದರ ಮಾತ್ರ ಇವೆ. ಇವೆರಡನ್ನೂ ಒಟ್ಟಾಗಿ ಕುಳಿಪೂರೆ ಎನ್ನಲಾಗುತ್ತದೆ. ಸಾಮಾನ್ಯವಾಗಿ ಅಕ್ಕಪಕ್ಕದ ಏರಡು ಜೀವಕೋಶಗಳ ಕುಳಿಗಳು ಒಂದು ಜೀವಕೋಶದ ಕಡೆಗೆ ಒಂದು ಇನ್ನೊಂದರ ಕಡೆಗೆ ಇನ್ನೊಂದು ಹೀಗೆ ಜೊತೆಯಾಗಿರುತ್ತವೆ. ಇವನ್ನು ಕುಳಿಜೋಡಿ ಎನ್ನಲಾಗುತ್ತದೆ. ಕುಳಿಪೊರೆಯಿಂದ ಮುಂದಕ್ಕೆ ಚಾಚಿದ ಸೂಕ್ಷ್ಮವಾದ ಕುಳಿ ಅವಕಾಶ ಅಥವಾ ಕೋಣೆಯೂ ಅದರ ಹೊರಭಾಗದಲ್ಲಿ ಕುಳಿದ್ವಾರವೂ ಇವೆ.
ಮುಖ್ಯ ವಿಧಗಳು
ಕುಳಿಗಳಲ್ಲಿ ಸರಳ ಕುಳಿಗಳು (ಸಿಂಪಲ್ ಪಿಟ್ಸ್) ಮತ್ತು ಅಂಚುಳ್ಳ ಕುಳಿಗಳು (ಬಾರ್ಡರ್ಡ್‍ಪಿಟ್ಸ್) ಎಂದು ಎರಡು ಬಗೆಗಳಿವೆ. ಸರಳ ಕುಳಿಗಳಲ್ಲಿ ಕುಳಿಯ ಅವಕಾಶ ತನ್ನ ಅಗಲದಲ್ಲಿ ಏಕಪ್ರಕಾರವಾಗಿದೆ. ಸರಳ ಕುಳಿಯ ಆಕಾರ ದುಂಡು ಅಂಡದಂತೆ ಬಹುಮೂಲೆಯಂತೆ ಉದ್ದುದ್ದವಾಗಿ ಇರಬಹುದು. ಇಲ್ಲವೆ ನಿರ್ದಿಷ್ಟ ಆಕಾರವಿಲ್ಲದಿರಬಹುದು. ಕುಳಿಪೂರೆ ಒಂದೇ ಸಮವಾಗಿದ್ದು ಎಲ್ಲಿಯೂ ಉಬ್ಬಿರುವುದಿಲ್ಲ. ಕುಳಿಯ ದ್ವಾರದ ಮತ್ತು ಕುಳಿ ಅವಕಾಶದ ಅಗಲ ಒಂದೇ. ಪರೆಂಕಿಮ, ಕಾಲೆಂಕಿಮ, ಆಹಾರವಾಹಕ ಅಂಗಾಂಶದ ನಾರುಗಳು, ಕಲ್ಲುಕೋಶಗಳು (ಸ್ಕ್ಲೀರಿಡ್ಸ್), ಹೂ ಬಿಡುವ ಸಸ್ಯಗಳ ನೀರ್ನಾಳ ಹಾಗೂ ನೀರ್ನಳಿಕೆಗಳು ಮುಂತಾದ ಜೀವಕೋಶಗಳಲ್ಲಿ ಅಲ್ಲಲ್ಲಿ ಸೂಕ್ಷ್ಮವಾದ ನಾಳಗಳಂತೆ ಚಾಚಿ ಕವಲೊಡೆದಿರುತ್ತವೆ. ಇವಕ್ಕೆ ಕುಳಿ ಕಾಲುವೆಗಳೆಂದು (ಪಿಟ್ ಕೆನಾಲ್ಸ್) ಹೆಸರು. ಅಂಚುಳ್ಳ ಕುಳಿಗಳು ಜಟಿಲ ಬಗೆಯವು. ಇವು ಸರಳ ಕುಳಿಗಳಿಂದ ಹಲವು ಲಕ್ಷಣಗಳಲ್ಲಿ ಭಿನ್ನವಾಗಿವೆ. ಕುಳಿಯ ಅವಕಾಶ ಏಕಪ್ರಕಾರವಾಗಿಲ್ಲದೆ ಒಂದು ರೀತಿಯ ಆಲಿಕೆಯಂತಿದೆ. ಕುಳಿಪೊರೆಯ ಸಮೀಪದಲ್ಲಿ ಅವಕಾಶ ಅಗಲವಾಗಿಯೂ ದ್ವಾರದ ಬಳಿ ಕಿರಿದಾಗಿಯೂ ಇದೆ. ಆನುಷಂಗಿಕ ಕೋಶಭಿತ್ತಿ ಕುಳಿಯ ಅವಕಾಶದ ಸುತ್ತ ಬಾಗಿದ ಕಮಾನಿನಂತೆ ಚಾಚಿಕೊಂಡಿದ್ದು ಒಂದು ಬಗೆಯ ಅಂಚನ್ನು ನಿರ್ಮಿಸಿದೆ. ಇದರಿಂದಲೇ ಈ ರೀತಿಯ ಕುಳಿಗೆ ಅಂಚುಳ್ಳ ಕುಳಿ ಎಂದು ಹೆಸರು. ಕುಳಿಪೊರೆಯೂ ಏಕಪ್ರಕಾಶವಾಗಿರದೆ ಕುಳಿದ್ವಾರಕ್ಕೆ ಅಭಿಮುಖವಾಗಿ ಕೇಂದ್ರ ಭಾಗದಲ್ಲಿ ಕೊಂಚ ಉಬ್ಬಿಕೊಂಡಿದೆ. ಉಬ್ಬಿರುವ ಈ ಭಾಗಕ್ಕೆ ಟೋರಸ್ ಎಂದು ಹೆಸರು. ಟೋರಸಿಗೆ ಆಚೀಚೆ ಚಲಿಸುವ ಶಕ್ತಿಯಿದ್ದು ಇದು ಕೋಶದಿಂದ ಕೋಶಕ್ಕೆ ದ್ರವಸಾಗಣೆಯನ್ನು ನಿಯಂತ್ರಿಸುತ್ತದೆ. ಕುಳಿಪೊರೆಯ ಸುತ್ತಲೂ ಒತ್ತಡ ಒಂದೇ ಸಮವಾಗಿದ್ದಿರೆ ಮಾತ್ರ ಟೋರಸ್ ಕೇಂದ್ರ ಭಾಗದಲ್ಲಿದ್ದು ದ್ರವಗಳ ವಹನ ಸರಾಗವಾಗಿ ನಡೆಯಬಲ್ಲುದು. ಹಾಗಲ್ಲದೆ ಒತ್ತಡ ಒಂದು ಕಡೆಗೆ ಹೆಚ್ಚಾದರೆ ಟೋರಸ್ ಒಂದು ಕಡೆವಾಲಿಕೊಂಡು ದ್ರವವಹನ ಕುಂಠಿತವಾಗುವಂತೆ ಮಾಡುತ್ತದೆ. ಅನಾವೃತ ಹಾಗೂ ಆವೃತಬೀಜ ಸಸ್ಯಗಳ ನೀರ್ನಾಳಗಳಲ್ಲೂ ಅಂಚುಳ್ಳ ಕುಳಿಗಳಿವೆ. ಟೆರಿಡೊಫೈಟ್ ಸಸ್ಯಗಳಲ್ಲೂ ಇವು ಕಾಣಬರುತ್ತವೆ.
ಇತರೆ ವಿಧಗಳು
ಕೆಲವು ಬಗೆಯ ಜೀವಕೋಶಗಳಲ್ಲಿ ಅಕ್ಕಪಕ್ಕದ ಜೀವಕೋಶಗಳಲ್ಲಿ ಒಂದು ಜೀವಕೋಶದಬದಿಗೆ ಅಂಚುಳ್ಳ ಕುಳಿಯೂ ಇನ್ನೊಂದು ಜೀವಕೋಶದ ಬದಿಗೆ ಸರಳಕುಳಿಯೂ ಇರುತ್ತವೆ. ಇಂಥ ಕುಳಿ ಜೋಡಿಗೆ ಅರೆಅಂಚುಳ್ಳ ಕುಳಿ ಎಂದು ಹೆಸರು. ಕುಳಿಯ ರಚನೆಯ ಬಗ್ಗೆ ಹೆಚ್ಚಿನ ಅರಿವು ಮೂಡಿಸುವ ಸಲುವಾಗಿ ಎಲೆಕ್ಟ್ರಾನ್ ಸೂಕ್ಷ್ಮದರ್ಶಕ ಅಧ್ಯಯನವೂ ನಡೆದಿದೆ. ಫ್ರೆವೈಸ್ಲಿಂಗ್ ಎಂಬಾತ 1956ರಲ್ಲಿ ಈ ದಿಶೆಯಲ್ಲಿ ಹೆಚ್ಚಿನಅಧ್ಯಯನ ನಡೆಸಿ ಕುಳಿಪೊರೆ ಸೂಕ್ಷ್ಮವಾದ ಎಳೆಗಳಿಂದ ರಚಿತವಾದ ಪದರವೆಂದು ಈ ಎಳೆಗಳು ಅನಿರ್ದಿಷ್ಟ ಕ್ರಮದಲ್ಲಿ ಒಂದರೊಡನೊಂದು ಹೆಣೆದುಕೊಂಡಿವೆಯೆಂದೂ ತಿಳಿಸಿದ್ದಾರೆ. ಈ ರೀತಿಯ ಹೆಣೆಯುವಿಕೆಯಿಂದ ಒಂದು ಬಗೆಯ ಬಲೆಯುಂಟಾಗಿ ಅದರ ರಂಧ್ರಗಳ ಮೂಲಕ ದ್ರವವಸ್ತುವಿನ ಚಲನೆ ಸಾಗುತ್ತದೆಯೆಂದೂ ಹೇಳಿದ್ದಾರೆ.
ಗೌರಿ ಲಂಕೇಶ್‌
ಗೌರಿ ಲಂಕೇಶ್(29 ಜನವರಿ 1962 - 5 ಸೆಪ್ಟೆಂಬರ್ 2017) ಅವರು ಭಾರತೀಯ ಪತ್ರಕರ್ತೆ - ಸಾಮಾಜಿಕ ಕಾರ್ಯಕರ್ತೆ, ಇವರು ಬೆಂಗಳೂರು, ಕರ್ನಾಟಕದಲ್ಲಿ ನೆಲೆಸಿದ್ದರು. ಇವರು ಕನ್ನಡದಲ್ಲಿ ಲಂಕೇಶ್ ಪತ್ರಿಕೆ ಮತ್ತು ವಾರಕ್ಕೊಮ್ಮೆ "ಗೌರಿ ಲಂಕೇಶ್ ಪತ್ರಿಕೆ" ಎಂಬ ಹೆಸರಿನ ಪತ್ರಿಕೆ ನಡೆಸುತ್ತಿದ್ದರು. ಅವರು ಸೆಪ್ಟೆಂಬರ್ 5, 2017 ರಂದು ರಾಜರಾಜೇಶ್ವರಿ ನಗರ ನಲ್ಲಿರುವ ತನ್ನ ಮನೆಯ ಹೊರಗೆ ಅಜ್ಞಾತ ಆಕ್ರಮಣಕಾರರಿಂದ ಸಾವನ್ನಪ್ಪಿದರು. ಬಲಪಂಥೀಯ ಹಿಂದೂ ಉಗ್ರವಾದದ ವಿರುದ್ಧ ಮಾತನಾಡಿದ್ದಕ್ಕಾಗಿ, ಮಹಿಳಾ ಹಕ್ಕುಗಳಿಗಾಗಿ ಪ್ರಚಾರ ಮಾಡಿದ ಮತ್ತು ಜಾತಿ ಆಧಾರಿತ ತಾರತಮ್ಯವನ್ನು ವಿರೋಧಿಸಿದ್ದಕ್ಕಾಗಿ ಅವರಿಗೆ ಅನ್ನಾ ಪೊಲಿಟ್‌ಕೋವ್ಸ್ಕಯಾ  ಪ್ರಶಸ್ತಿ ನೀಡಿ ಗೌರವಿಸಲಾಯಿತು.
ವೈಯಕ್ತಿಕ ಜೀವನ
ಗೌರಿ ಮತ್ತು ಚಿದಾನಂದ್ ರಾಜ್ಘಟ್ಟಾ ಐದು ವರ್ಷಗಳ ಮದುವೆಯ ನಂತರ ವಿಚ್ಛೇದನೆ ಪಡೆದರು; ಇವರು ಪ್ರತ್ಯೇಕತೆಯ ನಂತರ ಒಬ್ಬಂಟಿಯಾಗಿಯೇ ಇದ್ದರು.ಇವರು ಏಕಾಂಗಿಯಾಗಿ ವಾಸಿಸುತ್ತಿದ್ದರೂ ಮತ್ತು ಮಕ್ಕಳಿಲ್ಲದಿದ್ದರೂ, ಗೌರಿ ಕಾರ್ಯಕರ್ತರಾದ ಜಿಗ್ನೇಶ್ ಮೆವಾನಿ, ಕನ್ಹಯ್ಯ ಕುಮಾರ್, ಉಮರ್ ಖಾಲಿದ್ ಮತ್ತು ಶೆಹ್ಲಾ ರಶೀದ್ ಶೋರಾ ಅವರನ್ನು ತನ್ನ "ದತ್ತು ಮಕ್ಕಳು" ಎಂದು ಪರಿಗಣಿಸಿದ್ದಾರೆ.
ಫ್ರಾನ್ಸ್ ವರದಿಗಾರರ ಪ್ರಶಸ್ತಿ
ಈ ಪ್ರಶಸ್ತಿಯನ್ನು ಯುದ್ಧ ವರದಿಗಳನ್ನು ಮಾಡುವ ವರದಿಗಾರರಿಗೆ ಫ್ರಾನ್ಸ್‌ನಲ್ಲಿ ನೀಡಲಾಗುತ್ತದೆ.ಗೌರಿ ಲಂಕೇಶ್‌ಗೆ ಫ್ರಾನ್ಸ್‌ ಪ್ರಶಸ್ತಿ; 05 ಸೆಪ್ಟೆಂಬರ್ 2018
ಉಲ್ಲೇಖಗಳು
ವರ್ಗ:1962 ಜನನಗಳು ವರ್ಗ:2017 ಸಾವುಗಳು ವರ್ಗ:ಕೊಲೆಯಾದ ಭಾರತೀಯ ಪತ್ರಕರ್ತರು ವರ್ಗ:ಭಾರತೀಯ ಮಹಿಳಾ ಪತ್ರಕರ್ತರು ವರ್ಗ:ಕರ್ನಾಟಕದ ಪತ್ರಕರ್ತರು ವರ್ಗ:ಪತ್ರಕರ್ತರು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಲಿಂಗಾಯತ ಧರ್ಮದ ಪುನರುತ್ಥಾನ
ಇಷ್ಟಲಿಂಗವು ದೇವರ ಕುರುಹು ಮಾತ್ರವಲ್ಲದೆ ಸಮಾನತೆಯ ಕುರುಹು ಕೂಡ ಆಯಿತು. ಇಷ್ಟಲಿಂಗ ಧರಿಸಿದವರೆಲ್ಲರೂ ಸಮಾನರು ಎಂದು ಸಾರಿದರು. ಪೂರ್ವಾಶ್ರಮದಲ್ಲಿ ಯಾವುದೇ ಜಾತಿ ಮತದವರಿರಲಿ ಇಷ್ಟಲಿಂಗ ದೀಕ್ಷೆ ಹೊಂದಿದವರಲ್ಲಿ ಹಿಂದಿನ ಕುಲಜಾತಿಗಳನ್ನು ಹುಡುಕದೇ ಅವರೊಂದಿಗೆ ವೈವಾಹಿಕ ಸಂಬಂಧಗಳನ್ನು ಬೆಳಸಬೇಕೆಂದು ಸಾರಿ ಅಂಥ ಒಂದು ಮಾದರಿಯಾದ ವಿವಾಹವನ್ನು ಕೂಡ ಗುರುಬಸವಣ್ಣನವರು ಮಾಡಿ ತೋರಿಸಿದ್ದರು. ಬ್ರಾಹ್ಮಣ ಜಾತಿಯಲ್ಲಿ ಹುಟ್ಟಿದ್ದ ಮಧುವರಸರು ಇಷ್ಟಲಿಂಗ ದೀಕ್ಷೆ ಹೊಂದಿ ಲಿಂಗಾಯತರಾಗಿದ್ದರು. ವೃತ್ತಿಯಲ್ಲಿ ಸಮಗಾರನಾಗಿದ್ದ ಹರಳಯ್ಯನವರೂ ಇಷ್ಟಲಿಂಗ ದೀಕ್ಷೆ ಹೊಂದಿ ಲಿಂಗಾಯತರಾಗಿದ್ದರು. ಮಧುವರಸರ ಮಗಳನ್ನು ಹರಳಯ್ಯನವರ ಮಗನಿಗೆ ಕೊಟ್ಟು ವಿವಾಹ ಮಾಡಿದ್ದರಿಂದ ಸಂಪ್ರದಾಯವಾದಿಗಳು ಸಿಡಿದೆದ್ದರು. ಗುರುಬಸವಣ್ಣನವರಿಗೆ ಗಡಿಪಾರು ಶಿಕ್ಷೆಯಾಯಿತು. ಅಲ್ಲಿಗಾಗಲೇ ಅಲ್ಲಮ ಪ್ರಭುದೇವರು ಲೋಕ ಸಂಚಾರಕ್ಕಾಗಿ ಹೋಗಿದ್ದರು.
ಗುರು ಚೆನ್ನಬಸವಣ್ಣನವರು ಕಲ್ಯಾಣದಿಂದ ಹೋಗುವಾಗ ಸೊನ್ನಲಾಪುರದಲ್ಲಿರುವ ಸಿದ್ಧರಾಮೇಶ್ವರರನ್ನು ಶೂನ್ಯಪೀಠದ 3ನೆಯ ಗುರುವಾಗಿ ಪೀಠಾರೋಹಣ ಮಾಡಿಸಿದರು. ಈ ಪೀಠಾರೋಹಣ ಸೊನ್ನಲಾಪುರದಲ್ಲೇ ನಡೆಯಿತು. ಅಧಿಕೃತವಾಗಿ ಈ ಮೂವರು ಶೂನ್ಯಪೀಠದ ಗುರುಗಳಾದರು. ಇವರ ನಂತರ ಸುಮಾರು 3 ಶತಮಾನಗಳ ಕಾಲದಲ್ಲಿ ಲಿಂಗಾಯತ ಧರ್ಮವು ಅಳಿವಿನ ಅಂಚಿಗೆ ಹೋಯಿತು. ಯಡೆಯೂರು ಸಿದ್ಧಲಿಂಗೇಶ್ವರರು 15ನೆಯ ಶತಮಾನದಲ್ಲಿ 101 ಜನ ವಿರಕ್ತರನ್ನು ತಯ್ಯಾರು ಮಾಡಿದರು. ವಚನಗಳ ಪ್ರತಿ ಮಾಡಿಸಿ ಮತ್ತೊಮ್ಮೆ ಲಿಂಗಾಯತ ಧರ್ಮವನ್ನು ಪ್ರಚಾರಕ್ಕೆ ತಂದರು.
ಗುರುಬಸವಣ್ಣನವರು ಕೈಗೊಂಡ ಅನೇಕ ಕಾರ್ಯಗಳನ್ನು ಇವರೂ ಕೈಗೊಂಡರು, ದಾಸೋಹ, ಶಿಕ್ಷಣ, ಸಮಾನತೆಗಳನ್ನು ಸಮಾಜದಲ್ಲಿ ತಂದರು. ಇವರಿಂದಾಗಿ ಅಳಿವಿನ ಅಂಚಿನಲ್ಲಿದ್ದ ಲಿಂಗಾಯತ ಧರ್ಮವು ಪುನಃ ಹೊಸ ರೂಪವನ್ನು ಪಡೆದುಕೊಂಡಿತು. ವಚನಗಳನ್ನು ಸಾಕಷ್ಟು ಸಂಖ್ಯೆಯಲ್ಲಿ ಪ್ರತಿ ಮಾಡಿಸಿದುದರಿಂದ ವಚನ ಸಾಹಿತ್ಯ ಪ್ರಚಾರಕ್ಕೆ ಬಂದಿತು. ಸ್ವತಃ ಯಡೆಯೂರು ಸಿದ್ಧಲಿಂಗೇಶ್ವರರೂ ವಚನಗಳನ್ನು ಬರೆದಿದ್ದಾರೆ. ಇವರ ಶಿಷ್ಯರಲ್ಲೊಬ್ಬರಾದ ಬೋಳಬಸವೇಶ್ವರ ಎನ್ನುವವರು ಗುರುಬಸವಣ್ಣನವರ ಎಲ್ಲಾ ವಚನಗಳಿಗೂ ವ್ಯಾಖ್ಯಾನ ಬರೆದರು. ಇನ್ನೊಬ್ಬ ಶಿಷ್ಯರಾದ ಶಿವಗಣ ಪ್ರಸಾದಿ ಮಹಾದೇವಯ್ಯನವರು `ಶೂನ್ಯ ಸಂಪಾದನೆ' ಎನ್ನುವ ಉದ್ಧಾಮ ಕೃತಿಯನ್ನು ರಚಿಸಿದರು. 12ನೆಯ ಶತಮಾನದಲ್ಲಿ ಅನುಭಾವ ಮಂಟಪದಲ್ಲಿ ನಡೆಯುತ್ತಿದ್ದ ಸಂಭಾಷಣೆಯು, ವಚನಗಳು ರೂಪ ತಳೆಯಿತು. ಆಯಾ ಸಂದರ್ಭಗಳಲ್ಲಿ ಹೊರ ಹೊಮ್ಮಿದ ವಚನಗಳನ್ನು ಗುರುತಿಸಿ ಸಂಭಾಷಣೆಯ ರೂಪದಲ್ಲಿರುವ ವಚನಗಳನ್ನು ಜೋಡಿಸುತ್ತಾ ಆ ಮೂಲಕ ಲಿಂಗಾಯತ ಧರ್ಮದ ಪರಿಚಯ ಮಾಡಿಕೊಟ್ಟರು.
ಇವರ ನಂತರ 17ನೆಯ ಶತಮಾನದಲ್ಲಿ ಷಣ್ಮುಖ ಶಿವಯೋಗಿಗಳೂ ಕೂಡ ವಚನಗಳನ್ನು ಬರೆದರು. ಧರ್ಮ ಪ್ರಚಾರ ಮಾಡಿದರಾದರೂ 12ನೆಯ ಶತಮಾನದಂಥ ಭವ್ಯತೆ ಲಿಂಗಾಯತ ಧರ್ಮಕ್ಕೆ ಸಿಗಲಿಲ್ಲ. ಅಂದು ಗುರುಬಸವಣ್ಣನವರು ಮಾಡಿದಂಥ ಗಣಪರ್ವಗಳನ್ನಾಗಲೀ ಅಥವಾ ಲಿಂಗಾಯತ ಧರ್ಮದ ಎಲ್ಲಾ ಅನುಯಾಯಿಗಳನ್ನು ಒಂದು ಕಡೆ ಸೇರಿಸುವಂಥ ಕಾರ್ಯ ನಡೆಯಲಿಲ್ಲ. 17ನೆಯ ಶತಮಾನದಿಂದೀಚೆಗೆ 20ನೆಯ ಶತಮಾನದ ಮಧ್ಯಭಾಗದವರೆಗೆ ಈ ಧರ್ಮ ಸಂಪೂರ್ಣವಾಗಿ ನಶಿಸಿಹೋಗಿತ್ತು `ಲಿಂಗಾಯತ' ಎನ್ನುವುದೊಂದು ಧರ್ಮವಿದೆ ಎಂದೇ ಯಾರಿಗೂ ಗೊತ್ತಿರಲಿಲ್ಲ.
1880ರಲ್ಲಿ ಜನಿಸಿದ ಶರಣ ಫಕೀರಪ್ಪ ಗುರು ಬಸಪ್ಪ ಹಳಕಟ್ಟಿಯವರು ಜನರ ಜಗುಲಿಗಳ ಮೇಲೆ ಅಳಿವಿನ ಅಂಚಿನಲ್ಲಿದ್ದ ವಚನಗಳ ಕಟ್ಟನ್ನು ಸಂಗ್ರಹಿಸಿಸುವುದರ ಮೂಲಕ ಲಿಂಗಾಯತ ಧರ್ಮದ ಪುನರುತ್ಥಾನಕ್ಕೆ ನಾಂದಿ ಹಾಡಿದರು. ಅನೇಕ ವಚನಗಳನ್ನು ಸಂಶೋಧಿಸಿ 1923ರಲ್ಲಿ `ವಚನ ಶಾಸ್ತ್ರ ಸಾರ ಭಾಗ-1' ಎನ್ನುವ ಗ್ರಂಥ ಪ್ರಕಟಣೆ ಮಾಡಿದರು. ನಂತರ ಇನ್ನೂ ಅನೇಕ ವಚನಗಳನ್ನು ಸಂಗ್ರಹಿಸಿ ಸಂಸ್ಕರಿಸಿ ಪ್ರಕಟಿಸಿದರು. ಆಗ ಜನರಿಗೆ `ಲಿಂಗಾಯತ ಧರ್ಮ' ಎಂದು ಒಂದು ಧರ್ಮ ಇದೆ, ವಚನ ಸಾಹಿತ್ಯ ಈ ಧರ್ಮದ ಸಾಹಿತ್ಯ ಎಂದು ಗೊತ್ತಾಗಲಾರಂಭಿಸಿತು. ವಚನ ಸಾಹಿತ್ಯದ ಪ್ರಕಟಣೆಯ ನಂತರ ಧರ್ಮವು ಪುಸ್ತಕದಲ್ಲಿ ಉಳಿಯಿತೇ ಹೊರತು ಹೆಚ್ಚಿನ ಜನಗಳ ಮಸ್ತಕಕ್ಕೆ ಬರಲಿಲ್ಲ.
ಲಿಂಗಾಯತ ಧರ್ಮವನ್ನು ಪುನಃ ಪ್ರತಿಷ್ಠಾಪಿಸಲು ಪ್ರಥಮ ಹೆಜ್ಜೆಯನಿಟ್ಟವರು ಪರಮಪೂಜ್ಯ ಶ್ರೀ ಜಗದ್ಗುರು ಲಿಂಗಾನಂದ ಮಹಾಸ್ವಾಮೀಜಿಯವರು. 15-09-1931ರಂದು ಜನಿಸಿದ ಇವರು ಗುರುಬಸವಣ್ಣನವರ ತತ್ವಗಳಿಗೆ ಮಾರುಹೋಗಿ ಈ ಸಾಹಿತ್ಯದಲ್ಲಿ ಒಂದು ಧರ್ಮವಡಗಿದೆ ಎಂದು ಅರಿತುಕೊಂಡರು. ಲಿಂಗಾಯತ ಧರ್ಮದಿಂದ ಲೋಕೋದ್ಧಾರವಾಗಬಲ್ಲುದು. ಈ ದೇಶದಲ್ಲಿ ಶಾಂತಿ ನೆಮ್ಮದಿಗಳು ನೆಲೆಗೊಳ್ಳಬೇಕಾದರೆ ಬಸವ ತತ್ವ ಪ್ರಚಾರವಾಗಬೇಕು ಎಂದು ಸಂಕಲ್ಪಿಸಿ ಸ್ವಯಂ ಸನ್ಯಾಸಿಯಾಗಿ ನಾಡನಾದ್ಯಂತ ವಚನ ಸಾಹಿತ್ಯಾಧಾರಿತ ಪ್ರವಚನಗಳನ್ನು ಮಾಡುವುದರ ಮೂಲಕ ಲಿಂಗಾಯತ ಧರ್ಮ ಜಾಗೃತಿಗೈದರು. ವಚನಗಳಿಗೆ ವ್ಯಾಖ್ಯಾನ ಬರೆದರು. `ದೇವರು' ಹಾಗೂ `ಅಕ್ಕನ ಪ್ರವಚನ'ವೆಂಬ ತಾತ್ವಿಕ ಗ್ರಂಥಗಳನ್ನು ಬರೆದರು. ಕರ್ನಾಟಕ ಮಾತ್ರವಲ್ಲದೆ, ಆಂಧ್ರ ಪ್ರದೇಶ ಮತ್ತು ಮಹಾರಾಷ್ಟ್ರದಲ್ಲಿಯೂ ಪ್ರವಚನಗಳನ್ನು ಮಾಡಿದರು. `ವಿಶ್ವ ಕಲ್ಯಾಣ ಮಿಷನ್' ಎಂಬ ಚಾರಿಟಬಲ್ ಟ್ರಸ್ಟ್‍ನ್ನು ಸ್ಥಾಪಿಸಿದರು.
ಪೂಜ್ಯ ಶ್ರೀ ಜಗದ್ಗುರು ಮಾತೆ ಮಹಾದೇವಿಯವರು 13-03-1946ರಂದು ಜನಿಸಿ, ಎಂ.ಎ. ತತ್ವe್ಞÁನ ಅಭ್ಯಾಸ ಮಾಡಿ, ಪೂಜ್ಯ ಶ್ರೀ ಲಿಂಗಾನಂದ ಗುರುದೇವರೊಂದಿಗೆ ಲಿಂಗಾಯತ ಧರ್ಮ ಪುನರುತ್ಥಾನ ಕಾರ್ಯದಲ್ಲಿ ಕೈ ಜೋಡಿಸಿದಾಗ ಈ ಧರ್ಮದಲ್ಲಿ ಆದ ಬದಲಾವಣೆಗಳು ಅಪಾರ. ಅವರು ಜಗತ್ತಿನ ಎಲ್ಲಾ ಧರ್ಮಗಳನ್ನು ಅಧ್ಯಯನ ಮಾಡಿ, ಒಂದು ಪರಿಪೂರ್ಣ ಧರ್ಮಕ್ಕಿರುವ ಲಕ್ಷಣಗಳನ್ನು ಕಂಡು ಕೊಂಡರು. ಅಲ್ಲಿಯವರೆಗೆ ಈ ಧರ್ಮದ ಅನುಯಾಯಿಗಳಲ್ಲಿ ಗುರುಬಸವಣ್ಣನವರ ಬಗ್ಗೆ ಅಷ್ಟೊಂದು ಭಕ್ತಿಯಿರಲಿಲ್ಲ. ಕಾರಣ ಇತರ ಮಠಾಧೀಶರು ದೀಕ್ಷೆಯನ್ನು ಕೊಡುವಾಗ ತಮ್ಮ ಭಾವಚಿತ್ರಗಳನ್ನು ನೀಡಿ ಪೂಜಿಸಲು ಹೇಳುತ್ತಿದ್ದರೇ ಹೊರತು ಗುರುಬಸವಣ್ಣನವರ ಬಗ್ಗೆ ಹೇಳುತ್ತಿರಲಿಲ್ಲ ಅಥವಾ ಅವರ ಭಾವಚಿತ್ರ ಕೊಡುತ್ತಿರಲಿಲ್ಲ. ಮಾತೆ ಮಹಾದೇವಿಯವರು ಇದನ್ನು ತಪ್ಪಿಸಿ, ಗುರುಬಸವಣ್ಣನವರನ್ನು ಧರ್ಮದ ಕೇಂದ್ರ ಸ್ಥಾನದಲ್ಲಿಟ್ಟು ಗುರು ಬಸವೇಶ್ವರರ ಪೂಜೆಯನ್ನು ಮಾಡಲು ಕಲಿಸಿದರು.
ಸ್ತ್ರೀ ಸಮಾನತೆಯನ್ನು ಸಾರಿದ ಗುರುಬಸವಣ್ಣನವರ ಅಶೋತ್ತರಗಳನ್ನು ಪೂರೈಸಲು 1970ರಲ್ಲಿ ಪೂಜ್ಯ ಲಿಂಗಾನಂದ ಸ್ವಾಮೀಜಿಯವರು ಧಾರವಾಡದಲ್ಲಿ ಜಗದ್ಗುರು ಅಕ್ಕಮಹಾದೇವಿ ಗುರು ಪೀಠವನ್ನು ಸ್ಥಾಪಿಸಿ ಪೂಜ್ಯ ಶ್ರೀ ಮಾತೆ ಮಹಾದೇವಿಯವರನ್ನು ಪೀಠಾರೋಹಣ ಮಾಡಿಸಿ ಪ್ರಥಮ ಮಹಿಳಾ ಜಗದ್ಗುರುವನ್ನಾಗಿ ಮಾಡಿದರು.
12-01-1988 ರಂದು ಗುರುಬಸವಣ್ಣನವರ ಐಕ್ಯಕ್ಷೇತ್ರವಾದ ಕೂಡಲ ಸಂಗಮದಲ್ಲಿ ಮಹಾ ಸಮ್ಮೇಳನವೊಂದನ್ನು ಮಾಡಿ ಅದಕ್ಕೆ `ಶರಣಮೇಳ' ಎಂದು ಕರೆದರು. ಈ ಶರಣಮೇಳಕ್ಕೆ ನಾಡಿನಾದ್ಯಂತ ಹರಿದು ಹಂಚಿ ಹೋಗಿದ್ದ ಎಲ್ಲಾ ಲಿಂಗಾಯತರು, ಬಸವ ಭಕ್ತರು ಬಸವಾಭಿಮಾನಿಗಳು, ಸಾಹಿತಿಗಳು ಮತ್ತು ಮಠಾಧೀಶರನ್ನು ಕರೆದು ಒಂದೇ ವೇದಿಕೆಗೆ ತಂದರು. 12ನೆಯ ಶತಮಾನದಲ್ಲಿ ಗುರುಬಸವಣ್ಣನವರು ತಮ್ಮ ಅನುಯಾಯಿಗಳೆಲ್ಲರನ್ನೂ ವರ್ಷಕ್ಕೊಮ್ಮೆ ಲಕ್ಷ ಲಕ್ಷ ಸಂಖ್ಯೆಯಲ್ಲಿ ಒಂದೇ ಕಡೆ ಸೇರಿಸಿ ಗಣಪರ್ವಗಳನ್ನು ಮಾಡುತ್ತಿದ್ದರು. ಇದಾದ ಮೇಲೆ 20ನೆಯ ಶತಮಾನದವರೆಗೆ ಇಂಥ ಯಾವುದೇ ಸಮ್ಮೇಳನಗಳಾಗಿರಲಿಲ್ಲ. ಶರಣಮೇಳ ಅಂಥ ಮೊಟ್ಟ ಮೊದಲ ಮಹಾ ಸಮ್ಮೇಳನವಾಯಿತು. ಲಿಂಗಾಯತ ಧರ್ಮದ ಪುನರುತ್ಥಾನದಲ್ಲಿ ಮೈಲಿಗಲ್ಲಾಯಿತು. ಸಿಖ್ ಧರ್ಮದಲ್ಲಿ ಗುರು ಗೋವಿಂದಸಿಂಗರು ಸಮ್ಮೇಳನ ಮಾಡಿದಂತೆ ಲಿಂಗಾಯತ ಧರ್ಮದಲ್ಲಿ ಪೂಜ್ಯ ಶ್ರೀ ಮಾತೆ ಮಹಾದೇವಿಯವರು ಮತ್ತು ಪೂಜ್ಯ ಶ್ರೀ ಲಿಂಗಾನಂದ ಸ್ವಾಮೀಜಿಯವರು ಮಾಡಿದರು. ಈ ಸಮ್ಮೇಳನದಲ್ಲಿ ಅವರು ಲಿಂಗಾಯತ ಧರ್ಮಕ್ಕೆ 6 ಸೂತ್ರಗಳನ್ನು ಕೊಟ್ಟರು. ``ಈ ಸೂತ್ರಗಳಲ್ಲಿ ನಂಬಿಕೆ ಇರುವ ನಾವೆಲ್ಲ ಒಂದೇ ಕುಟುಂಬದ ಮಕ್ಕಳಂತೆ ಗುರುಬಸವಣ್ಣನವರ ಮಕ್ಕಳು" ಎಂದು ತಿಳಿಸಿದರು.	1.	ಧರ್ಮಗುರು	       -  ಗುರುಬಸವಣ್ಣನವರು.	2.	ಧರ್ಮ ಸಂಹಿತೆ	-  ವಚನ ಸಾಹಿತ್ಯ.	3.	ಧರ್ಮ ಲಾಂಛನ	-  ಇಷ್ಟಲಿಂಗ.	4.	ಧರ್ಮ ಕ್ಷೇತ್ರ	-  ಗುರುಬಸವಣ್ಣನವರ ವಿದ್ಯಾಭೂಮಿ 				   ತಪೆÇೀಸ್ಥಾನ ಮತ್ತು ಲಿಂಗೈಕ್ಯ ಸ್ಥಳವಾದ 				   ಕೂಡಲ ಸಂಗಮ.	5.	ಧರ್ಮ ಧ್ವಜ	       -   ಷಟ್ಕೋನ ಇಷ್ಟಲಿಂಗ ಮುದ್ರೆ ಸಹಿತ 				   ಬಸವ ಧ್ವಜ.	6.	ಧರ್ಮದ ಧ್ಯೇಯ	-  ಜಾತಿವರ್ಣ ವರ್ಗ ರಹಿತ ಧರ್ಮ ಸಹಿತ 				   ಕಲ್ಯಾಣ ರಾಜ್ಯ 	ನಿರ್ಮಾಣ. ಎನ್ನುವಂಥ ಆರು ಸೂತ್ರಗಳ ಘೋಷಣೆಯನ್ನು ತಾವು ಮಾಡಿ ನೆರೆದಿದ್ದ ಶರಣರಿಂದ ಪುನರುಚ್ಛಾರ ಮಾಡಲು ಹೇಳಿದ್ದಾಗ ಅಲ್ಲಿ ನೆರೆದಿದ್ದ ಸುಮಾರು 4 ಲಕ್ಷ ಜನರಲ್ಲಿ ಮಿಂಚಿನ ಸಂಚಾರವಾಯಿತು. ನಮಗೂ ಒಂದು ಧರ್ಮವಿದೆ, ಧರ್ಮಗುರುವೊಬ್ಬರಿದ್ದಾರೆ ಎನ್ನುವಂಥ ಅರಿವು ಈ ಸಮಾಜಕ್ಕೆ ಅಂದಾಯಿತು. ಅಂದಿನಿಂದ ಇಂದಿನವರೆಗೆ ನಿರಂತರವಾಗಿ ಜನವರಿ 11 ರಿಂದ 15ರವರೆಗೆ ಪ್ರತಿವರ್ಷವೂ ಶರಣಮೇಳಗಳನ್ನು ನಡೆಸಿಕೊಂಡು ಬರುತ್ತಿದ್ದಾರೆ.
ಶರಣಮೇಳದ ಮುಖಾಂತರ ಲಿಂಗಾಯತ ಧರ್ಮೀಯರಲ್ಲಿ ಸಂಸ್ಕಾರ, ಸಂಘಟನೆ ಮತ್ತು ಸಮಾನತೆಯನ್ನು ಬೆಳೆಸುತ್ತಿದ್ದಾರೆ. 1992ರಲ್ಲಿ ಕೂಡಲ ಸಂಗಮದಲ್ಲಿ ಬಸವ ಧರ್ಮದ ಮಹಾಜಗದ್ಗುರು ಪೀಠವನ್ನು ಸ್ಥಾಪಿಸಿದರು. ಇದಕ್ಕೆ ಪರಮ ಪೂಜ್ಯ ಲಿಂಗಾನಂದ ಮಹಾಸ್ವಾಮೀಜಿಯವರು ಪ್ರಥಮ ಪೀಠಾಧೀಶರಾದರು. ಪೂಜ್ಯ ಶ್ರೀ ಮಾತೆ ಮಹಾದೇವಿಯವರು 2002ರಲ್ಲಿ ಬಸವ ಕಲ್ಯಾಣದಲ್ಲಿ ಶೂನ್ಯ ಪೀಠವನ್ನು ಸ್ಥಾಪಿಸಿ 12ನೆಯ ಶತಮಾನದ ಶೂನ್ಯ ಪೀಠ ಪರಂಪರೆಯನ್ನು ಮುಂದುವರೆಸಿಕೊಂಡು ಬರುತ್ತಿದ್ದಾರೆ.
ಭಕ್ತ ವೃಂದದಿಂದ `ಮಾತಾಜಿ' ಎಂದು ಪ್ರೀತಿಯಿಂದ ಕರೆಯಲ್ಪಡುವ ಪೂಜ್ಯ ಶ್ರೀ ಮಾತೆ ಮಾಹಾದೇವಿಯವರು 1995ರಲ್ಲಿ ಪೂಜ್ಯ ಶ್ರೀ ಜಗದ್ಗುರು ಲಿಂಗಾನಂದ ಸ್ವಾಮೀಜಿಯವರು ಲಿಂಗೈಕ್ಯರಾದ ಮೇಲೆ. ಮಾತಾಜಿಯವರು 1996ರಲ್ಲಿ ಬಸವ ಧರ್ಮ ಮಹಾಜಗದ್ಗುರು ಪೀಠದ ದ್ವಿತೀಯ ಗುರುಗಳಾದರು. ಅನೇಕ ಜನ ಗುರುಗಳನ್ನು ಅಳಿಸಿಹಾಕಿ ಧರ್ಮಗುರು ಬಸವಣ್ಣನವರನ್ನು ಪ್ರತಿಷ್ಠಾಪಿಸಿದರು. ಸಿಖ್ ಧರ್ಮದಲ್ಲಿ ಮೊದಲು ಪಾದೋದಕ ತೆಗೆದುಕೊಳ್ಳುವ ಪದ್ಧತಿ ಇದ್ದಂತೆ, ಲಿಂಗಾಯತ ಧರ್ಮೀಯರಲ್ಲೂ ಆ ಪದ್ಧತಿ ಇತ್ತು. ಗುರು ಗೋವಿಂದಸಿಂಗರು ಅದನ್ನು ತಪ್ಪಿಸಿ, `ಕಿರಪಾನ್' ಎಂದು ಕರೆಯುವ ತೀರ್ಥವನ್ನು ತೆಗೆದುಕೊಳ್ಳುವುದನ್ನು ಜಾರಿಗೆ ತಂದಂತೆ, ಪಾದೋದಕ ಬದಲಿಗೆ ಹಸ್ತದಿಂದ ಮಾಡುವ ಕರುಣೋದಕ ತೆಗದುಕೊಳ್ಳುವುದನ್ನು ಮಾತೆ ಮಹಾದೇವಿಯವರು ಜಾರಿಗೆ ತಂದರು.
ಗುರು ಗೋವಿಂದಸಿಂಗರು `ಗ್ರಂಥ ಸಾಹೀಬ್' ಧರ್ಮಗ್ರಂಥ ರಚಿಸಿದಂತೆ ಇವರೂ ಕೂಡ ಲಿಂಗಾಯತ ಧರ್ಮದ ಧರ್ಮ ಗ್ರಂಥವನ್ನು ಬರೆಯುತ್ತಿದ್ದಾರೆ, ಮುಂಬರುವ ಕೆಲವೇ ದಿನಗಳಲ್ಲಿ ಅದನ್ನು ಪ್ರಕಟಿಸುವವರಿದ್ದಾರೆ. ಇದೀಗ `ಲಿಂಗಾಯತ ಧರ್ಮ'ವನ್ನು ಸ್ವತಂತ್ರ ಧರ್ಮವಾಗಿ ಘೋಷಿಸಿ, ಸಂವಿಧಾನಾತ್ಮಕ ಮುನ್ನಣೆಗಾಗಿ ಸರಕಾರಕ್ಕೆ ಮನವಿಕೊಟ್ಟು ಅದಕ್ಕಾಗಿ ಹೋರಾಡುತ್ತಿದ್ದಾರೆ. ಹೀಗಾಗಿ ಪೂಜ್ಯ ಶ್ರೀ ಜಗದ್ಗುರು ಮಾತೆ ಮಹಾದೇವಿಯವರನ್ನು ಲಿಂಗಾಯತ ಧರ್ಮದ ಗುರು ಗೋವಿಂದಸಿಂಗ್ ಎಂದರೆ ಅತಿಶಯೋಕ್ತಿಯಾಗಲಿಕ್ಕಿಲ್ಲ. -Sachidanand Chatnalli
ವರ್ಗ:ಲಿಂಗಾಯತ
ವೆಲ್ವೆಟ್ ಗಿಡ
ವೆಲ್ವೆಟ್ ಗಿಡ ಅಮರಾಂತೇಸೀ ಕುಟುಂಬದ ಸಿಲೋಸಿಯಾ ಕ್ರಿಸ್ಟೆಟಾ ಎಂಬ ಸಸ್ಯ. ಅಲಂಕಾರಕ್ಕಾಗಿ ಮನೆಯ ಕೈತೋಟ ಮತ್ತು ಉದ್ಯಾನವನಗಳಲ್ಲಿ ಬೆಳೆಸಲಾಗುತ್ತದೆ. ಇದಕ್ಕೆ ಸಂಸ್ಕೃತದಲ್ಲಿ ಮಯೂರಶಿಖ ಎಂದು ಹೆಸರು. ಸಮತಟ್ಟಾದ ಪ್ರದೇಶಗಳಲ್ಲಿ ಮತ್ತು ಸುಮಾರು 1500 ಮೀ ಎತ್ತರದವರೆಗೆ ಹಿಮಾಲಯ ಪ್ರದೇಶದಲ್ಲಿ ಬೆಳೆಯುತ್ತದೆ.
ಸಸ್ಯ ವಿವರಣೆ
ಇದರಲ್ಲಿ ವಿವಿಧ ಆಕಾರಗಳ, ವಿಚಿತ್ರ ರೂಪಗಳ ಹೂಗೊಂಚಲುಗಳಿರುವುವು. ಒಂದೊಂದು ಗೊಂಚಲಿನಲ್ಲಿಯೂ ಅಸಂಖ್ಯ ಹೂಗಳುಂಟು.
ಸಾಮಾನ್ಯವಾಗಿ 1-2 ಮೀ ಎತ್ತರಕ್ಕೆ ಬೆಳೆಯುವ ಈ ಸಸ್ಯದಲ್ಲಿ ಪ್ರತಿ ಗೆಣ್ಣಿನಲ್ಲಿಯೂ ಒಂದು ಎಲೆ ಇದೆ. ಕಾಂಡದ ತುದಿಯಲ್ಲಿ ಹೂಗೊಂಚಲಿದೆ. ಹೂ ದಳಗಳು ಒಂದು ಸುತ್ತಿನಲ್ಲಿರುತ್ತವೆ. ಮೊದಲ ಸುತ್ತಿನ ಕೇಸರಗಳು 5 ಹಾಗೂ ಎರಡನೆಯ ಸುತ್ತಿನ ಬಂಜೆ ಕೇಸರಗಳು ಒಟ್ಟಿಗೆ ಸೇರಿ ಬಟ್ಟಲಿನಂತಾಗುತ್ತವೆ. ಅಂಡಾಶಯ 2 ಶಲಾಕಾಶಯಗಳಿಂದಾಗಿರುವುದು. ಹೂಗಳು ಫಲಿತಗೊಂಡ ಅನಂತರ ಯುಟ್ರಿಕಲ್ (ಹಣ್ಣು) ಬಿಡುತ್ತವೆ.
ಉಪಯೋಗಗಳು
ಈ ಗಿಡದ ಎಲೆಗಳನ್ನು ಆಹಾರವಾಗಿ ಬಳಸುತ್ತಾರೆ. ಕಾಂಡದಲ್ಲಿರುವ ರಬ್ಬರಿನಂಥ ನಾರುಗಳಿಂದ ಹಗ್ಗಗಳನ್ನು ತಯಾರಿಸುತ್ತಾರೆ. ಬೀಜಗಳನ್ನು ಮೂತ್ರರೋಗ ಮತ್ತು ಕಫಶಾಮಕವಾಗಿಯೂ ಬಳಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಅಲಂಕಾರಿಕ ಸಸ್ಯಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಲಿಂಗಾಯತ ಧರ್ಮ
ಇಂದಿಗೆ ಎಂಟು ಶತಮಾನಗಳ ಹಿಂದೆ ಭಾರತ ದೇಶದಲ್ಲಿ ವೈದಿಕಶಾಹಿ ಅತ್ಯಂತ ಪ್ರಬಲ ಶಾಲಿಯಾಗಿದ್ದ ಕಾಲವದು. ಬ್ರಾಹ್ಮಣ, ಕ್ಷತ್ರೀಯ, ವೈಶ್ಯ, ಶೂದ್ರರೆಂಬ ಚತುರ್ವಣಗಳನ್ನು ಮಾಡಿಕೊಂಡು, ಈ ನಾಲ್ಕೂ ವರ್ಣದಿಂದ ಹೊರಗಿರುವವರನ್ನು ಅಸ್ಪೃಶ್ಯರೆಂದು ಕರೆದು, ಅವರನ್ನು ಅತ್ಯಂತ ನಿಕೃಷ್ಟವಾಗಿ ಕಾಣುತ್ತಿದ್ದ ಕಾಲವದು. ಅಂದು ಇಲ್ಲಿ ಅನೇಕ ಮೂಢನಂಬಿಕೆಗಳು, ಬರಡು ಸಂಪ್ರದಾಯಗಳು ಬಹುದೇವತೋಪಾಸನೆ, ಸ್ತ್ರೀಶೋಷಣೆ, ಅನ್ಯಾಯಗಳಂತಹ, ಅನೇಕ ಸಂಪ್ರದಾಯಗಳು ರುದ್ರ ತಾಂಡವಾಡುತ್ತಿದ್ದ ಕಾಲವದು. ದೀನ, ದಲಿತರ ಶೋಷಣೆಯಂತೂ ಅಂದು ಅತಿರೇಕದ ವರ್ತನೆಯಾಗಿತ್ತು. ಸ್ತ್ರೀಯನ್ನು ಕೇವಲ ಭೋಗದ ಗೊಂಬೆಯನ್ನಾಗಿ ಮಾಡಿಕೊಂಡು, ಅವಳಿಗೆ ಯಾವುದೇ ಧರ್ಮ ಸಂಸ್ಕಾರವಿಲ್ಲದೆ ವಿಧವೆಯಾದವರನ್ನು ಅಮಾನುಷವಾಗಿ ಹಿಂಸಿಸುತ್ತಿದ್ದ ಕಾಲವದು. ದೀನರೂ, ದಲಿತರು, ಬಡವರು, ಶೋಷಿತರು, ನೊಂದವರು, ಸ್ತ್ರೀಯರು ಒಕ್ಕೂರಲಿನಿಂದ ತಮ್ಮನ್ನುದ್ಧರಿಸುವ ಮಹಾಪುರುಷನ ಆಗಮನಕ್ಕಾಗಿ ಕಾತುರದಿಂದ ಕಾಯುತ್ತಿದ್ದ ಕಾಲದಲ್ಲಿ, ನೊಂದವರ ನಂದಾ ದೀಪವಾಗಿ, ಬಡವರ ಬಂಧುವಾಗಿ, ಶೋಷಿತರ ಸಂಜೀವಿನಿಯಾಗಿ, ಸ್ತ್ರೀಕುಲೋದ್ಧಾರಕರಾಗಿ, ಮಾನವತೆಯ ಸಾಕಾರ ಮೂರ್ತಿಯಾದ ದಿವ್ಯ ಜ್ಯೋತಿಯೊಂದರ ಉದಯವಾಯಿತು. ಈ ದಿವ್ಯ ಜ್ಯೋತಿಯೇ ಗುರು ಬಸವಣ್ಣನವರು (Guru Basavanna). ಇಂದಿನ ಬಿಜಾಪುರ ಜಿಲ್ಲೆಯ ಬಾಗೇವಾಡಿಯಲ್ಲಿ ಕ್ರಿ.ಶ. 1134ರ ಏಪ್ರಿಲ್ 30ರಂದು ಶೈವ ಬ್ರಾಹ್ಮಣ ಕುಟುಂಬದ `ಮಾದರಸ' ಮತ್ತು `ಮಾದಲಾಂಬಿಕೆ'ಯರ  ಪುಣ್ಯ ಗರ್ಭದಲ್ಲಿ ಜನಿಸಿದರು. ಬಸವಣ್ಣನವರು ಕೇವಲ ಬಾಗೇವಾಡಿಯ ಮಾದರಸ ಮಾದಲಾಂಬಿಕೆಯರ ಮನೆಯ ಜ್ಯೋತಿಯಾಗಿ ಬರಲಿಲ್ಲ. ಕನ್ನಡ ನಾಡಿನ, ಬೆಳಕಾಗಿ ಬರಲಿಲ್ಲ, ಕೇವಲ ಭಾರತ ಭೂಮಿಯ ಜ್ಯೋತಿಯಾಗಿ ಬರದೇ ಇಡೀ ವಿಶ್ವವನ್ನು ಬೆಳಗಲು ಬರುವ ರವಿಯಂತೆ ವಿಶ್ವ ವಿನೂತನ ಪರಂಜ್ಯೋತಿಯಾಗಿ ಉದಿಸಿ ಬಂದರು. ಗುರು ಬಸವಣ್ಣನವರು ಜನಿಸಿದ ತಕ್ಷಣ ಎಲ್ಲಾ ಮಕ್ಕಳಂತೆ ಅಳಲಿಲ್ಲ. ಕಣ್ಣು ತೆರೆಯದೆ, ಬಾಯಿ ತೆರೆಯದೆ ಜಡವಾದ ಬೊಂಬೆಯಂತೆ ಮಲಗಿದ್ದರು. ಮಾದರಸರು ಕಳವಳದಿಂದ ಹಲವಾರು ಮಂತ್ರ ತಂತ್ರಗಳನ್ನು ಮಾಡಿಸುತ್ತಾರೆ. ಅಷ್ಟರಲ್ಲಿ ಕೂಡಲ ಸಂಗಮದ ಜಾತವೇದ ಮುನಿಗಳು ಮಾದರಸರ ಮನೆಗೆ ಬರುತ್ತಾರೆ. ``ಶಿವನ ಚಿತ್ಕಳೆಯೊಂದು ಇಳಗೆ ಇಳಿದ ಸೂಚನೆಯಾಯಿತು ಆ ದಿಕ್ಕನ್ನು ಅರಸಿ ನಾನು ಬಂದಿದ್ದೇನೆ, ನನ್ನ ನಿನ್ನ ಮಾತ್ರವಲ್ಲ ಲೋಕದ ಅಶೋತ್ತರಗಳನ್ನು ಪೂರೈಸಲು ಬಂದ ಶಿವನ ಶಿಶು ಇವನು" ಎಂದು ನುಡಿಯುತ್ತಾರೆ. ಮಗುವಿನ ಹಣೆಗೆ ವಿಭೂತಿಯನ್ನು ಧರಿಸಿ `ಓಂ ನಮಃ ಶಿವಾಯ' ಎಂಬ ಮಂತ್ರವನ್ನು ಉಚ್ಛರಿಸುತ್ತಾರೆ. ಆಗ ಆ ನಿರ್ಮಲಾತ್ಮಕ ಶಿಶುವು ಕಣ್ಣನ್ನು ತೆರೆದು ಗುರು ದರ್ಶನ ಪಡೆದು ಎಲ್ಲರಿಗೂ ಹರ್ಷವನ್ನುಂಟು ಮಾಡಿತು.
ಬಾಲಕ ಗುರು ಬಸವಣ್ಣನವರು ಸಂಸ್ಕøತ ವಿದ್ಯಾಭ್ಯಾಸ ಮಾಡಲು ತೊಡಗುತ್ತಾರೆ. ಗುರುಗಳು ಹೇಳಿಕೊಟ್ಟಿರುವುದನ್ನು ಮರೆಯುವುದೇ ಇಲ್ಲ. ಗುರುಬಸವಣ್ಣನವರ ವಿದ್ಯಾರ್ಜನೆಯ ವೇಗವನ್ನು ನೋಡಿ ಗುರುಗಳಿಗೆ ಆಶ್ಚರ್ಯವಾಗುತ್ತದೆ. ವೇದ ಶಾಸ್ತ್ರ, ಆಗಮ ಪುರಾಣ, ಛಂದಸ್ಸು ಎಲ್ಲವನ್ನೂ ಬಲು ಬೇಗನೆ ಗ್ರಹಿಸುತ್ತಾರೆ. ಇತರ ಮಕ್ಕಳಂತೆ ಲೌಕಿಕ ಆಟದಲ್ಲಿ ಆಸಕ್ತಿ ಇರುವುದಿಲ್ಲ. ಶಿವನ ಪೂಜೆ ಮಾಡುವ ಆಟ ಆಡುತ್ತಿದ್ದರು.
ಬಿಳಿಯ ಕರಿಕೆ ಕಣಗಿಲೆಲೆಯ
ತೊರೆಯ ತಡಿಲ ಮಳಲ ತಂದು
ಗೌರಿಯ ನೋನುವ ಬನ್ನಿರೆ
ಚಿಕ್ಕ ಚಿಕ್ಕ ಮಕ್ಕಳೆಲ್ಲರೂ ನೆರೆದು
ಅನುಪದಾನಿ ಕೂಡಲ ಸಂಗಮದೇವ ಗಂಡನಾಗಬೇಕೆಂದು
ಎಂದು ತಮ್ಮ ಓರಗೆಯ ಮಕ್ಕಳನ್ನೆಲ್ಲ ಕರೆದುಕೊಂಡು, ಹಿರಿಯರು ಪೂಜೆ ಮಾಡಿದಂತೆ ಇವರು ಆಟ ಆಡುತ್ತಿದ್ದರು. ಬಾಲ್ಯದಲ್ಲಿಯೇ ಅನೇಕ ದೈವೀ ಗುಣಗಳನ್ನು ಪ್ರದರ್ಶಿಸುತ್ತಿದ್ದರು. ಒಮ್ಮೆ ಬಸವಣ್ಣನವರ ತಂದೆ ಯಜ್ಞ ನಡೆಯುವ ಜಾಗಕ್ಕೆ ಕರೆದುಕೊಂಡು ಹೋಗುತ್ತಾರೆ. ಅಲ್ಲಿ ಹೋತವನ್ನು ಬಲಿ ಕೊಡಲು ಕಟ್ಟಿದ್ದಾರೆ ಅದು ಅಳುತ್ತಿದೆ. ಅದನ್ನು ನೋಡಿ ಗುರು ಬಸವಣ್ಣನವರೂ ಅಳುತ್ತಾರೆ. ಗುರು ಬಸವಣ್ಣನವರಿಗೆ ಮೂಕ ಪ್ರಾಣಿಗಳ ಮೇಲೆ ಅಪಾರವಾದ ದಯೆ.
ಮಾತಿನ ಮಾತಿಂಗೆ ನಿನ್ನ ಕೊಂದಹರೆಂದು
ಎಲೆ ಹೋತೆ ಅಳು ಕಂಡಾ
ವೇದವ ನೋದುವವರ ಮುಂದೆ ಅಳು ಕಂಡಾ
ಶಾಸ್ತ್ರವ ಕೇಳುವವರ ಮುಂದೆ ಅಳು ಕಂಡಾ
ನೀನತ್ತುದಕ್ಕೆ ತಕ್ಕುದ ಮಾಡುವ ನಮ್ಮ ಕೂಡಲ ಸಂಗಮದೇವಾ
ಎಂದು ಹೋತವನ್ನು ಸಾಂತ್ವನಿಸುತ್ತಾರೆ. ಬಾಲಕ ಬಸವರಸ, ರೂಢಿಯಲ್ಲಿದ್ದ ಅನೇಕ ಆಚರಣೆಗಳನ್ನು ಪ್ರಶ್ನಿಸುತ್ತಿದ್ದರು. ದೇವರ ಹೆಸರಿನಲ್ಲಿ ಪ್ರಾಣಿ ಬಲಿಕೊಡುವುದನ್ನು ಕಂಡು ನೊಂದರು. ಅಗ್ನಿಯ ಮೂಲಕ ದೇವರಿಗೆ ಅರ್ಪಿಸುತ್ತೇವೆ ಎಂದು, ಅಗ್ನಿಯಲ್ಲಿ ತುಪ್ಪ ಪೀತಾಂಬರಗಳನ್ನು ಹಾಕಿ ಸುಡುವುದನ್ನು ಕಂಡು ಮಮ್ಮಲ ಮರುಗಿದರು.
ಸಂಪ್ರದಾಯದ ಪ್ರಕಾರ ಉಪನಯನವನ್ನು ಮಾಡಿಸಿಕೊಳ್ಳಬೇಕಾಗಿ ಬಂದಾಗ, ಅನೇಕ ಪ್ರಶ್ನೆಗಳನ್ನು ಹೆತ್ತವರ ಮುಂದಿಡುತ್ತಾರೆ. ಅಂದು ಹೆಣ್ಣನ್ನು ಶೂದ್ರಳನ್ನಾಗಿ ಮಾಡಿ ಅವಳನ್ನು ಧರ್ಮ ಸಂಸ್ಕಾರದಿಂದ ವಂಚಿಸಲಾಗಿತ್ತು. ಇದೆಲ್ಲವನ್ನು ಕಂಡು ಬಸವಣ್ಣನವರು ಬಹಳ ನೊಂದಿದ್ದರು. ಗುರುಬಸವಣ್ಣನವರಿಗೆ 8ನೇ ವಯಸ್ಸಿಗೆ ಉಪನಯನ ಸಂಸ್ಕಾರ ಕೊಡಲು ತಂದೆ ಮಾದರಸ ಸಿದ್ಧತೆ ನಡೆಸುತ್ತಾರೆ. ಉಪನಯನ ದಿನದಂದು ಮನೆಯನ್ನು ತಳಿರು ತೋರಣಗಳಿಂದ ಅಲಂಕರಿಸಿದ್ದಾರೆ. ಬಂಧು ಬಳಗದವರೆಲ್ಲರೂ ಈ ಒಂದು ಸಂತೋಷ ಕೂಟದಲ್ಲಿ ಭಾಗವಹಿಸಿದ್ದಾರೆ. ಬಸವಣ್ಣನವರ ಅಕ್ಕ ನಾಗಲಾಂಬಿಕೆಯವರು ಕೂಡ ಪತಿಯೊಡನೆ ಈ ಕಾರ್ಯಕ್ರಮಕ್ಕೆ ಆಗಮಿಸಿದ್ದಾರೆ. ತನ್ನ ಪ್ರೀತಿಯ ತಮ್ಮನಿಗೆ ಹೊಸ ಬಟ್ಟೆಯನ್ನು ತೊಡಿಸಿ ಉಪನಯನ ಸಂಸ್ಕಾರಕ್ಕಾಗಿ ಕಳುಹಿಸಿ ಕೊಡುತ್ತಾರೆ. ಅದಕ್ಕೂ ಮುಂಚೆ ಬಾಲಕ ಬಸವಣ್ಣವರಿಗೆ ``ನೀನು ಗಂಡಾಗಿರುವುದರಿಂದ ನಿನಗೆ ಧರ್ಮ ಸಂಸ್ಕಾರ ಮತ್ತು ದೇವರ ಪೂಜೆಯ ಹಕ್ಕು, ನಾನು ಹೆಣ್ಣಾಗಿರುವುದರಿಂದ ನನಗೆ ಇದೆಲ್ಲ ಇಲ್ಲ" ಎಂದು ದುಃಖ ತುಂಬಿದ ಕಂಠದಿಂದ ನುಡಿದಾಗ ಎಳೆಯ ಬಾಲಕನ ಮೃದುಹೃದಯ ತತ್ತರಿಸುತ್ತದೆ. ಅದೇ ಕ್ಷಣದಲ್ಲೇ ಬಸವಣ್ಣನವರು ಸ್ತ್ರೀಯರ, ಉದ್ಧಾರಕ್ಕಾಗಿ ಅವರನ್ನು ಈ ಜಡ ಸಂಪ್ರದಾಯದ ರಾಕ್ಷಸೀ ಬಾಹುಗಳಿಂದ ಬಿಡುಗಡೆಗೊಳಿಸಲು ಸಂಕಲ್ಪ ಮಾಡುತ್ತಾರೆ. ಮಾದರಸರು ಸಮಯಕ್ಕೆ ಸರಿಯಾಗಿ ಮಗನನ್ನು ಉಪನಯನ ಸಂಸ್ಕಾರಕ್ಕಾಗಿ ಕರೆಯುತ್ತಿದ್ದಾರೆ. ``ಬಸವಣ್ಣಾ ಸಮಯವಾಗುತ್ತಿದೆ ಬಾ, ಈಗ ನಿನಗೆ ಜನಿವಾರದ ಧಾರಣೆಯಾಗುತ್ತದೆ."ಆಗ ಬಾಲಕ ಬಸವಣ್ಣ ``ನಾನು, ಏನಾದರೂ ತಿಂಡಿ ತಿಂದರೆ ಅಕ್ಕನಿಗೆ ಕೊಟ್ಟೇ ತಿನ್ನುವೆ, ಹೊಸ ಬಟ್ಟೆ ಧರಿಸುವುದಾದರೂ ಅಕ್ಕ ಹೊಸ ಬಟ್ಟೆ ಧರಿಸಿದ ಮೇಲೆಯೇ ಧರಿಸುತ್ತೇನೆ. ಅದಕ್ಕಾಗಿ ಈ ಉಪನಯನ ಸಂಸ್ಕಾರವೂ ಕೂಡ ಅಕ್ಕನಿಗೆ ಮೊದಲು ಸಿಗಬೇಕು" ಎನ್ನುತ್ತಾರೆ. ಮಾದರಸರು ``ಹೆಣ್ಣು ಮಕ್ಕಳಿಗೆ ಧರ್ಮ ಸಂಸ್ಕಾರ ಕೊಡಲಿಕ್ಕೆ ಬರದು, ಬಹಿಷ್ಠೆಯಾಗುವ ಹೆಣ್ಣು ಶೂದ್ರಳು" ಎನ್ನುತ್ತಾರೆ. ``ಬಹಿಷ್ಠೆಯನ್ನು ತಡೆದು ಹುಟ್ಟುವ ಪುರುಷ ಹೇಗೆ ತಾನೆ ಶ್ರೇಷ್ಠನಾಗುವನು? ಅಕ್ಕನಿಗೆ ಉಪನಯನ ಮಾಡಿಸಿದರೆ ಮಾತ್ರ ನಾನು ಕೂಡ ಮಾಡಿಸಿಕೊಳ್ಳುತ್ತೇನೆ" ಎಂದು ಛಲ ತೊಟ್ಟಾಗ, ಮಾದರಸರು ``ಸಂಪ್ರದಾಯಕ್ಕೆ ವಿರುದ್ಧವಾದುದನ್ನು ನಾನು ಮಾಡುವುದಿಲ್ಲ, ಸಂಪ್ರದಾಯದಂತೆ ನಡೆಯದಿದ್ದರೆ ನಿನಗೆ ನನ್ನ ಮನೆಯಲ್ಲಿ ಸ್ಥಳವಿಲ್ಲ" ಎಂದು ನುಡಿದರು. ಆಗ ಬಸವಣ್ಣನವರು ಜನಿವಾರವನ್ನು ತಿರಸ್ಕರಿಸಿ ಸತ್ಯಾನ್ವೇಶಕನಾಗಿ ಕೂಡಲ ಸಂಗಮಕ್ಕೆ ಬಂದು ಅಲ್ಲಿ ಜಾತವೇದ ಮುನಿಗಳ ಸನ್ನಿಧಿಯಲ್ಲಿ ವಿದ್ಯಾಭ್ಯಾಸ ಮುಂದುವರೆಸುತ್ತಾರೆ.
ಗುರು ಬಸವಣ್ಣನವರು ಕೂಡಲ ಸಂಗಮದಲ್ಲಿ ಜಾತವೇದ ಮುನಿಗಳ ಸನ್ನಿಧಿಯಲ್ಲಿ ವಿದ್ಯಾರ್ಜನೆ ಮಾಡುತ್ತ, ಸಂಗಮೇಶ್ವರನನ್ನು ಅರ್ಚಿಸುತ್ತಾ ಭಕ್ತಿಯೋಗಿಯಾಗಿ ದಿನ ಕಳೆಯುತ್ತಾರೆ. ಬಡವರು ಹಾಗೂ ನೊಂದವರ ಬಗ್ಗೆ ಅವರಿಗೆ ಬಹಾಳ ಅನುಕಂಪ ಬೇರೆ ಪೂಜಾರಿಗಳು ಬಡವರನ್ನು ಹತ್ತಿರ ಸೇರಿಸಿಕೊಳ್ಳದೇ ಹೋದಾಗ ಗುರು ಬಸವಣ್ಣನವರು ಅಂಥವರನ್ನು ಕರೆದು ತಾವು ಪೂಜೆ ಮಾಡಿಸುತ್ತಿದ್ದರು. ಬಾಲ್ಯದಲ್ಲಿ ಅತ್ಯಂತ ಪ್ರೌಢವಾದ ವಿಚಾರದೊಂದಿಗೆ ಬೆಳೆಯುತ್ತಿದ್ದರು. ಯಾವುದೇ ಮೂಢ ಭಕ್ತಿಯಾಗಲೀ ಅಥವಾ ಉನ್ಮಾದದ ಭಕ್ತಿ ಮಾಡದೇ ಅತ್ಯಂತ ವೈಜಾರಿಕವಾದ ಭಕ್ತಿಯನ್ನು ಮಾಡುತ್ತಿದ್ದರು. ಬಾಲಕರಿರುವಾಗಲೇ ದೇವರು ಮತ್ತು ಭಕ್ತನ ನಡುವೆ ಪೂಜಾರಿ ಏಕೆ ಬೇಕು? ಎಂದು ಯೋಚಿಸುತ್ತಿದ್ದರು.
ಕಾಲಲ್ಲಿ ಕಟ್ಟಿದ ಗುಂಡು, ಕೊರಳಲ್ಲಿ ಕಟ್ಟಿದ ಬೆಂಡು;
ತೇಲಲೀಯದು ಗುಂಡು, ಮುಳಗಲೀಯದು ಬೆಂಡು;
ಇಂತಪ್ಪ ಸಂಸಾರ ಶರಧಿಯ ದಾಂಟಿಸಿ,
ಕಾಲಾಂತಕನೇ ಕಾಯೋ ಕೂಡಲ ಸಂಗಮ ದೇವಾ.
ಎಂದು ದೇವರಲ್ಲಿ ಮೊರೆಯಿಡುತ್ತಾರೆ.
ಬಸವಣ್ಣನವರು ಹಾಗೆಯೇ ದುಃಖಿತರಾಗಿ ಧ್ಯಾನ ಮಗ್ನರಾಗಿ ಕುಳಿತಿದ್ದಾರೆ. ಆಗ ಒಂದು ಮಧುರವಾದ ವಾಣಿ ಕೇಳಿ ಬರುತ್ತದೆ ``ಎಲೆ ಮಗನೆ, ಬಸವಣ್ಣ ಬಸವ ದೇವಾ ನಿನ್ನಂ ಮಹೀತದೊಳು ಮೆರೆದಪೆವು. ನೀನು ಬಿಜ್ಜಳರಾಯನಿಪ್ಪ ಮಂಗಳವಾಡಕ್ಕೆ ಹೋಗು" ಎಂದು. ಬಸವಣ್ಣನವರು ಇನ್ನಷ್ಟು ದುಃಖಿತರಾಗಿ ``ತಂದೆ ನೀನು ಕ್ರೂರಿಯಾಗಬೇಡ ಹಾಲನ್ನು ಕೇಳುವ ಮಗುವಿಗೆ ಯಾರಾದರೂ ವಿಷವನ್ನು ಕೊಡುವರೇ? ನಿನ್ನ ಕಾರುಣ್ಯದ ಹಾಲನ್ನು ಕೇಳುವ ನನಗೆ ಸಂಸಾರ ಸುಖದ ವಿಷವನ್ನು ಕುಡಿಸುವೆಯಾ? ಬೇಡ" ಎನ್ನುತ್ತಾರೆ. ಲಿಂಗದೇವನು ಆಶ್ವಾಸನೆ ನೀಡುತ್ತಾ ``ಸದಾ ನಾನು ನಿನ್ನ ಬೆನ್ನಿಗೆ ಇರುತ್ತೇನೆ, ನಾಳೆ ನೀನು ಶುದ್ದಾಂಗವಾಗಿ ಬಂದು ಕುಳ್ಳಿರು ನಿನ್ನಲ್ಲಿ ನನ್ನ ಅನುಗ್ರಹವನ್ನು ತುಂಬುತ್ತೇನೆ" ಎಂದು ಆಶ್ವಾಸನೆ ನೀಡಿದನು. ಆ ಪ್ರಸಂಗವನ್ನು ಹರಿಹರ ಮಹಾಕವಿ ಈ ರೀತಿ ಹೇಳಿದ್ದಾರೆ.
ಬೇಡೆನ್ನ ಕಂದ ನಿನ್ನೊಡನೆ ಬಪ್ಪೆಂ ಬಸವ...
ರುಬೆಲ್ಲಾ
ಲಕ್ಷಣ ಮತ್ತು ಪರಿಣಾಮಗಳು
ರುಬೆಲ್ಲಾ ಯಾವುದೇ ವಯಸ್ಸಿನ ಯಾರಿಗಾದರೂ ಬರಬಹುದು. ಬೇನೆಯ ಸಾಮಾನ್ಯವಾಗಿ ಕಡಿಮೆ ತೀವ್ರತೆಯದು. ಶಿಶುಗಳಲ್ಲಿ ಅಪರೂಪದ ಅಥವಾ 40 ರ ಮೇಲಿನವರಿಗೆ ಸೋಂಕು ಕಡಿಮೆ. ಹೆಚ್ಚು ವಯಸ್ಸಿನ ೬೦ ವರ್ಷಕ್ಕೆ ಮೇಲ್ಪಟ್ಟವರಿಗೆ ಹೆಚ್ಚು ತೀವ್ರವಾಗಿರುತ್ತದೆ. ವ್ಯಕ್ತಿ ಲಕ್ಷಣಗಳು ಸಂಭವವಿದೆ ಮಾಡಬಹುದು. 60% ರಷ್ಟು ಹುಡುಗಿಯರು ಮತ್ತು ವೃದ್ಧ ಮಹಿಳೆಯರು ಕೀಲು ನೋವು ಅಥವಾ ರುಬೆಲ್ಲ ಜೊತೆ ಸಂಧಿವಾತದ ರೀತಿಯ ರೋಗಲಕ್ಷಣಗಳನ್ನು ಅನುಭವಿಸುತ್ತಾರೆ.
ಲಿಂಗಾಯತ ಧರ್ಮ
ನೋಡು ನಿನ್ನಾಣೆ ನಿನ್ನೊಡನೆ ಬಪ್ಪೆಂ ಬಸವ...
ರುಬೆಲ್ಲಾ
ಗರ್ಭಿಣಿಯರಿಗೆ
ರುಬೆಲ್ಲಾ’ ವೈರಸ್‌ನಿಂದ ಉಂಟಾಗುವ ಸಾಂಕ್ರಾಮಿಕ ಸೋಂಕು; ಇದರಿಂದ ಜ್ವರ, ಗುಳ್ಳೆಗಳು, ಗಂಟಲ ಒಣಗುವಿಕೆ ಮತ್ತು ಗ್ರಂಥಿಗಳ ಊದುವಿಕೆಗಳು ಉಂಟಾಗುತ್ತವೆ. ಭಾರತದಲ್ಲಿ ರುಬೆಲ್ಲಾ ಸಾಮಾನ್ಯ ರೋಗನಿರೋಧಕ ಯೋಜನೆಯ ಅಂಗವಾಗಿರುವುದರಿಂದ ಇದು ಬಹಳ ವಿರಳವಾಗಿದೆ. ಆದರೆ ಗರ್ಭಾವಸ್ಥೆಯ ಮೊದಲ ಭಾಗದಲ್ಲಿ ಪ್ರಾಥಮಿಕ ರುಬೆಲ್ಲಾ ಉಂಟಾದರೆ, ಮಗುವಿಗೆ, ದೃಷ್ಟಿಹೀನತೆ ಮತ್ತು ಬುದ್ಧಿಮಾಂದ್ಯತೆ ಸೇರಿದಂತೆ ಗಂಭೀರವಾದ ಸಮಸ್ಯೆಗಳು ಎದುರಾಗಬಹುದು. ಗರ್ಭಾವಸ್ಥೆಯ ಕೊನೆಯ ಭಾಗದಲ್ಲಾದರೆ, ಇದರಿಂದ ಅವಧಿಪೂರ್ವ ಹೆರಿಗೆಯಾಗಬಹುದು.
ಲಿಂಗಾಯತ ಧರ್ಮ
ಕಂದ ಬೇಡಯ್ಯ ಬೇಡಯ್ಯ ನೇಹದ ನಿಧಿಯೇ
ರುಬೆಲ್ಲಾ
ಉಲ್ಲೇಖ
ವರ್ಗ:ಆರೋಗ್ಯ ವರ್ಗ:ಸಾಂಕ್ರಾಮಿಕ ರೋಗಗಳು ವರ್ಗ:ವೈದ್ಯಕೀಯ
ಲಿಂಗಾಯತ ಧರ್ಮ
ನೆನೆಯೇ ಮುಂದಿರ್ಪಪೆಂ ಕರೆದೊಡೆ ಓ ಎಂದಪೆಂ
ಮನದೊಳಗೆ ಕರದೊಳಗೆ ತನುವಿನೊಳಗಿರ್ದಪೆಂ!
ಬಂದಲ್ಲಿ ಬಂದಪೆಂ ನುಡಿದಲ್ಲಿ ನುಡಿದಪೆಂ
ನಡೆಯಯ್ಯಾ ನಡೆ ಮಗನೆ ನಡೆ ಕಂದಾ ಬಸವಣ್ಣ
ಪೆÇಡವಿಗಧಿಪತಿಯಾಗಿ ಬಾಳೆನ್ನ ಬಸವಣ್ಣ.
ಎಂದು ದೇವರು ಗುರುಬಸವಣ್ಣನವರಿಗೆ ಹೇಳುತ್ತಾನೆ. ಅಂದು ದಿನಾಂಕ : 14-01-1155 ಬಸವಣ್ಣನವರು ಧ್ಯಾನಮಗ್ನರಾಗಿ ಚಿಂತನೆಯನ್ನು ಮಾಡುತ್ತಿದ್ದಾರೆ. ಜನರಲ್ಲಿ ಪೂಜೆಗೆ ಬಳಕೆಯಲ್ಲಿದ್ದ ವಸ್ತುಗಳು ವಿಚಿತ್ರ ವಿಲಕ್ಷಣ ಆಕಾರವಾಗಿದ್ದವು. ಅವು ದೇವರ ಸ್ವರೂಪವನ್ನು ಸಂಕೇತಿಸುತ್ತಿರಲಿಲ್ಲ. ಹೀಗಿರುವಾಗ ಬಸವಣ್ಣನವರಿಗೆ, ಇಷ್ಟಲಿಂಗದ ಕಲ್ಪನೆಯಾಗಿ, ಬ್ರಹ್ಮಾಂಡದಲ್ಲಿ ಪಿಂಡಾಂಡವಿದೆ ಎನ್ನುವ ಸಂಕೇತವಾಗಿ ಇಷ್ಟಲಿಂಗವನ್ನು ರೂಪಿಸಿ ಅದನ್ನು ತಮ್ಮ ಕರಕಮಲದಲ್ಲಿ ಹಿಡಿದು ದೇವನ ಅನುಗ್ರಹಕ್ಕಾಗಿ ಕಾದು ಕುಳಿತಿದ್ದಾರೆ. ಆಗ ಮೇಲಿನಿಂದ ಒಂದು ಬೃಹತ್ ಬೆಳಕಿನ ಪ್ರವಾಹವು ಧಾರೈಸುವದು. ಪರಮಾತ್ಮನ ಅನುಗ್ರಹವಾಗುವುದು. ಸೃಷ್ಟಿಕರ್ತ ಲಿಂಗದೇವನು `ಕಾರುಣ್ಯಮಂ ನೀಡಿ ಸಾಮಥ್ರ್ಯಮಂ' ಹೇರುವರು. ಆಗ ದೇವನನ್ನು ಕುರಿತು ಬಸವಣ್ಣನವರು. ಹೀಗೆ ಕೊಂಡಾಡುವರು.
ಎನ್ನ ಗುರು ಪರಮಗುರು ನೀನೆ ಕಂಡಯ್ಯಾ
ಎನ್ನ ಗತಿ ಮತಿ ನೀನೆ ಕಂಡಯ್ಯಾ
'''ಈ ಘಟನೆ ಬಸವಣ್ಣನವರ ಜೀವನದಲ್ಲಿ ಬಹು ಮಹತ್ವದ ಘಟನೆ. ಬಸವಣ್ಣನವರನ್ನು `ಸಂಗನ ಬಸವಣ್ಣ'ನವರಾಗಿ `ಬಸವಲಿಂಗ'ರನ್ನಾಗಿ ಮಾಡಿತು. ದೇವಾನುಗ್ರಹವನ್ನು ಪಡೆದು, ಇಷ್ಟಲಿಂಗವನ್ನು ಧರಿಸಿದ ವಿಶ್ವದ ಪ್ರಥಮ ಲಿಂಗಾಯತರನ್ನಾಗಿ ಮತ್ತು ಲಿಂಗಾಯತ ಧರ್ಮದ ಧರ್ಮಗುರುವನ್ನಾಗಿ ಮಾಡಿತು. ದೇವರ ಕರುಣೆಯ ಕಂದ, ದೇವರ ಪ್ರತಿನಿಧಿಯಾದರು.'''
ಗುರು ಬಸವಣ್ಣನವರು ದೇವಾನುಗ್ರಹದ ನಂತರ ಮೊದಲು ಮಂಗಳವೇಡೆಗೆ ಬಂದರು. ಅವರು ಅಲ್ಲಿ ಬಲದೇವರಸರ ಮಗಳಾದ ನೀಲಗಗಂಳ ಜೊತೆ ವಿವಾಹವಾದರು. ಮಾವನವರಾದ ಬಲದೇವರಸರ ಬಳಿಗೆ ಬಂದು `ನಾನೊಂದು ಕಾಯಕ ಮಾಡಬೇಕು' ಎಂದರು. ಆಗ ಬಲದೇವರಸರು ``ನೀವು ದುಡಿಯುವ ಅವಶ್ಯಕತೆಯೇ ಇಲ್ಲ. ನನಗಿರುವವಳು ಒಬ್ಬಳೇ ಮಗಳು, ಎಲ್ಲಾ ಆಸ್ತಿ ನಿಮ್ಮದೇ" ಎಂದರು. ಆಗ ಗುರು ಬಸವಣ್ಣನವರು `ತಾನು ಗಳಿಸಿ ತಿನ್ನುವುದು ಶ್ರೇಷ್ಠ, ತಂದೆ ಗಳಿಸಿರುವುದನ್ನು ತಿನ್ನುವುದು ಮಧ್ಯಮ, ಹೆಂಡತಿ ಕಡೆಯಿಂದ ಬರುವ ಸಂಪತ್ತು ಕನಿಷ್ಠವಾದುದು. ಅದಕ್ಕಾಗಿ ನಾನು ದುಡಿದೇ ನನ್ನ ಜೀವನ ನಿರ್ವಹಣೆ ಮಾಡಬೇಕು' ಎಂದರು. ನಂತರ ಬಿಜ್ಜಳನ ಅರಮನೆಯಲ್ಲಿ ಕರಣಿಕ ಕಾಯಕವನ್ನು ಕೈಗೊಂಡರು. ತಮ್ಮ ಪ್ರಾಮಾಣಿಕತೆಯಿಂದ ದಿನದಿಂದ ದಿನಕ್ಕೆ ಮೇಲೆರುತ್ತಾ ಪ್ರಧಾನ ಮಂತ್ರಿಯಾದರು. ನೀಲಗಂಗಳಲ್ಲಿ ಬಾಲಸಂಗಯ್ಯ ಎಂಬ ಮಗನನ್ನು ಪಡೆದರು. ಕೆಲ ಕಾಲದಲ್ಲಿಯೇ ಅವರು ಸಂಪೂರ್ಣವಾಗಿ ವಿರಕ್ತ ಜೀವನಕ್ಕೆ ಕಾಲಿಟ್ಟು ಪತ್ನಿಯನ್ನೂ ಆ ಸ್ತರಕ್ಕೆ ಏರಿಸಿದರು.
ಗುರು ಬಸವಣ್ಣನವರು ತಮ್ಮ ಸಂದೇಶಗಳನ್ನು ವಚನಗಳ ರೂಪದಲ್ಲಿ ಬರೆದಿದ್ದಾರೆ. ಅದರಲ್ಲಿ ಅವರು ಪರಮಾತ್ಮನನ್ನು ``ಲಿಂಗದೇವಾ" ಎಂದು ಕರೆದು ಅವನ ಸ್ವರೂಪದ ವರ್ಣನೆಯನ್ನು ಮಾಡುತ್ತಾರೆ.
'''ಎತ್ತೆತ್ತ ನೋಡಿದತ್ತತ್ತ ನೀನೆ ದೇವಾ
ಸಕಲ ವಿಸ್ತಾರದ ರೂಹು ನೀನೆ ದೇವಾ
`ವಿಶ್ವತಸ್'ಚಕ್ಷು ನೀನೆ ದೇವಾ
`ವಿಶ್ವತೋಮುಖ' ನೀನೆ ದೇವಾ
`ವಿಶ್ವತೋ ಬಾಹು' ನೀನೆ ದೇವಾ
`ವಿಶ್ವತಃ ಪಾದ' ನೀನೆ ದೇವಾ ಲಿಂಗದೇವಾ.
ಅಮೂಲ್ಯನು ಅಪ್ರಮಾಣನು ಅಗೋಚರ ಲಿಂಗವು
ಆದಿಮಧ್ಯಾವಸಾಗಳಿಲ್ಲದ ಸ್ವತಂತ್ರ ಲಿಂಗವು
ನಮ್ಮ ಲಿಂಗದೇವರು.
ಗುರುಬಸವಣ್ಣನವರು ಕಲ್ಯಾಣದಲ್ಲಿ ಅಂದು ಸಂಪೂರ್ಣವಾಗಿ ವೇಶ್ಯಾವಾಟಿಕೆಯನ್ನು ನಿಲ್ಲಿಸಿದರು. ತಮ್ಮ ಅನುಯಾಯಿ ಧರ್ಮ ಪ್ರಚಾರಕರನ್ನು ಅಲ್ಲಿಗೆ ಕಳಿಸಿ ವೇಶ್ಯೆಯರ ಮನ ಪರಿವರ್ತನೆ ಮಾಡಿರುವುದನ್ನು ಕಾಣುತ್ತೇವೆ. ಮಾಯಾದೇವಿ ಎನ್ನುವವಳು ರಾಜ ನರ್ತಕಿಯಾಗಿದ್ದು, ಬಹುದೊಡ್ಡ ಶ್ರೀಮಂತ ವೇಶ್ಯೆಯಾಗಿದ್ದಳು. ಅವಳನ್ನು ಪರಿವರ್ತನೆ ಮಾಡಲು ಜಂಗಮರು ಹೋದಾಗ ಅವಳು ಬಸವಣ್ಣನವರ ಪತ್ನಿ ನೀಲಾಂಬಿಕೆ ತಾಯಿಯವರ ತವರು ಮನೆಯವರು ನೀಡಿದ ಧಾರೆಯ ಸೀರೆಯನ್ನು ಕೇಳುತ್ತಾಳೆ. ಜಂಗಮರು ಬಂದು ಗುರುಬಸವಣ್ಣನವರಿಗೆ ಈ ವಿಷಯ ತಿಳಿಸುತ್ತಾರೆ. ಆಗ ಬಸವಣ್ಣನವರು ``ನಿನ್ನ ಮಗಳು ಉದ್ಧಾರವಾಗಲೆಂದು ಹರಸಿ ಕೊಡು" ಎಂದು ತಮ್ಮ ಪತ್ನಿ ನೀಲಾಂಬಿಕೆಯವರಿಗೆ ಹೇಳುತ್ತಾರೆ. ಜಂಗಮರು ಸೀರೆಯನ್ನು ತಂದು ಮಾಯಾದೇವಿಗೆ ಕೊಟ್ಟರು. ಆ ಸೀರೆಯನ್ನು ತೆಗೆದುಕೊಂಡು ಉಟ್ಟ ತಕ್ಷಣವೇ ಮಾಯಾದೇವಿಯು ಸಂಪೂರ್ಣವಾಗಿ ಪರಿವರ್ತನೆಗೊಂಡಳು. ಜಂಗಮರ ಪಾದಕ್ಕೆ ಶರಣಾರ್ಥಿಗಳನ್ನು ಸಲ್ಲಿಸಿ ವೇಶ್ಯಾ ವೃತಿಯನ್ನು ಬಿಟ್ಟು ಬಿಟ್ಟಳು.ಬಸವ ಧರ್ಮದ ಅನುಯಾಯಿಯಾಗಿ ಅನುಭಾವಮಂಟಪದ ಶರಣೆಯಾಗಿ ವಚನಗಳನ್ನು ಬರೆದಿದ್ದಾಳೆ. ಈ ರೀತಿ ಪರಿವರ್ತನೆಗೊಂಡು, ವಚನ ರಚನೆ ಮಾಡಿರುವವರಲ್ಲಿ ಸೂಳೆ ಸಂಕವ್ವೆ ಎನ್ನುವ ಶರಣೆ ಕೂಡ ಇದ್ದಾಳೆ.
ಗುರು ಬಸವಣ್ಣನವರು ತಮ್ಮ ಜೀವಿತಾವಧಿಯಲ್ಲಿ 88 ಪವಾಡಗಳನ್ನು ಜಗದ್ಹಿತಾರ್ಥವಾಗಿ ಮಾಡಿದ್ದಾರೆ. ಇದು ಹರಿಹರನ ಬಸವರಾಜದೇವರ ರಗಳೆಯಲ್ಲಿ ಪ್ರಸ್ತಾವನೆಯಾಗಿದೆ ಮತ್ತು ಸ್ವತಃ ಗುರುಬಸವಣ್ಣನವರೇ ತಮ್ಮ ವಚನಗಳಲ್ಲಿ 88 ಪವಾಡಗಳನ್ನು ಮಾಡಿರುವ ಬಗ್ಗೆ ಹೇಳುತ್ತಾರೆ.
ಮಹಾದೇವ ಭೂಪಾಲನೆಂಬ ಅರಸನು ಕಾಶ್ಮೀರ ರಾಜ್ಯವನ್ನು ಆಳುತ್ತಿದ್ದನು. ಅವನು ಅಪ್ರತಿಮ ಶಿವಭಕ್ತ. ದಿನ ನಿತ್ಯವೂ 12000 ಜಂಗಮರಿಗೆ ಊಟ ಮಾಡಿಸಿಯೇ ತಾನು ಊಟ ಮಾಡುವ ನಿಯಮವನ್ನು ಹಾಕಿಕೊಂಡಿದ್ದ. ದಿನ ನಿತ್ಯ 12000 ಜಂಗಮರನ್ನು ಎಲ್ಲಿಂದ ಹುಡುಕಿ ತರುವುದು? ಅದಕ್ಕಾಗಿ ಅವರೆಲ್ಲರನ್ನು ಒಂದೇ ಕಡೆ ಅರಮನೆಯ ಒಂದು ಭಾಗದಲ್ಲಿ ಇರಿಸಿಕೊಂಡಿದ್ದ. ಅವರು 3 ಹೊತ್ತು ಊಟ ಮಾಡಬೇಕು, ಉಳಿದ ಸಮಯದಲ್ಲಿ ಪೂಜೆ, ಭಜನೆಗಳನ್ನು ಮಾಡಬೇಕಾಗಿತ್ತು. ಅವರಿಗೆ ಯಾವುದೇ ಕೆಲಸವಿರಲಿಲ್ಲ. ಗುರುಬಸವಣ್ಣನವರು ಒಮ್ಮೆ ದೇಶ ಸಂಚಾರ ಕೈಗೊಂಡಿರುತ್ತಾರೆ. ಕಾಶ್ಮೀರಕ್ಕೆ ಹೋದಾಗ ಈ ವಿಷಯ ಗೊತ್ತಾಯಿತು ಅಲ್ಲಿ 12000 ಜಂಗಮರಿಗೆ ಕಾಯಕದ ಮಹತ್ವವನ್ನು ತಿಳಿಸಿ ಅವರ ಹೃದಯ ಪರಿವರ್ತನೆ ಮಾಡಿದರು. ಆಗ 12000 ಜಂಗಮರೆಲ್ಲರೂ ಗುರುಬಸವಣ್ಣನವರ ಜೊತೆಯಲ್ಲಿ ಕಲ್ಯಾಣಕ್ಕೆ ಬಂದು ಕಾಯಕ ನಿರತರಾದರು. ಈ ರೀತಿ ಅರಮನೆಯ ಬಂಧನದಲ್ಲಿರುವವರನ್ನು ಗುರು ಮನೆಗೆ ಕರೆತಂದರು. ಇದು 12000 ಜಂಗಮರನ್ನು ಒಂದು ಚೀಲದಲ್ಲಿ ಹಿಡಿದು ತಂದ ಪವಾಡ ಎಂದು ಪ್ರಸಿದ್ಧವಾಗಿದೆ. ಇಲ್ಲಿ ಚೀಲವೆಂದರೆ ಗುರುಬಸವಣ್ಣನವರ ಹೃದಯದ ಚೀಲ ಎಂದು ತಿಳಿದುಕೊಳ್ಳಬೇಕು.ಆಗ ಮಹಾದೇವ ಭೂಪಾಲನಿಗೆ ಈ ವಿಷಯ ತಿಳಿದು. ತನ್ನ ದೂತನನ್ನು ಕಲ್ಯಾಣಕ್ಕೆ ಕಳುಹಿಸಿ 12000 ಜಂಗಮರನ್ನು ಕರೆದುಕೊಂಡು ಬರಲು ಹೇಳುತ್ತಾನೆ. ಆ ದೂತನು ಇಲ್ಲಿಗೆ ಬಂದ ಮೇಲೆ ಗುರುಬಸವಣ್ಣನವರ ವ್ಯಕ್ತಿತ್ವಕ್ಕೆ ಮಾರುಹೋಗಿ, ಕಲ್ಯಾಣದಲ್ಲಿಯೇ ಉಳಿದು ಬಿಡುತ್ತಾನೆ. ತನ್ನ ದೂತ ಬರದೇ ಇರುವುದನ್ನು ನೋಡಿ ``ಬಸವಣ್ಣನವರಲ್ಲಿ ಯಾವ ಶಕ್ತಿ ಇರಬಹುದು? ಜನರು ಯಾಕೆ ಅವರ ವ್ಯಕ್ತಿತ್ವಕ್ಕೆ ಮಾರು ಹೋಗುತ್ತಾರೆ?" ಎಂದು ಆಲೋಚಿಸಿದ. ನಂತರ ತನ್ನ ಅರಸೊತ್ತಿಗೆಯನ್ನು ಮಗನಿಗೆ ವಹಿಸಿಕೊಟ್ಟು ಪತ್ನಿ ಮಹಾದೇವಿಯೊಂದಿಗೆ ಕಲ್ಯಾಣಕ್ಕೆ ಆಗಮಿಸುತ್ತಾನೆ. ಗುರುಬಸವಣ್ಣನವರ ತತ್ವಗಳಿಗೆ ಮಾರು ಹೋಗಿ ಕಲ್ಯಾಣದಲ್ಲಿಯೇ ಉಳಿದು ಕಟ್ಟಿಗೆ ಒಡೆದು ಮಾರುವ ಕಾಯಕ ಮಾಡುತ್ತ ಶರಣರ ಸಂಗದಲ್ಲಿ ಬೆರೆಯುತ್ತಾ ಜೀವನ ನಡೆಸುತ್ತಾರೆ.
ಗುರುಬಸವಣ್ಣನವರು ತೀರ್ಥ ಕ್ಷೇತ್ರಗಳನ್ನು ತಿರಸ್ಕರಿಸಿದರು ಮಾತ್ರವಲ್ಲದೆ ಶಿವಭಕ್ತನಿರುವ ಠಾವನ್ನು ಕೈಲಾಸವನ್ನಾಗಿ, ಭಕ್ತನ ಅಂಗಳವನ್ನೇ ವಾರಣಾಸಿಯನ್ನಾಗಿ ಮಾಡಿದ ದಿವ್ಯ ಪುರುಷರು. ನೀನು ಹುಡುಕಿಕೊಂಡು ಹೋಗುವ ಕ್ಷೇತ್ರ, ಗುಡಿ ಗುಂಡಾರಗಳಿಗೆ ನಾಶವಿದೆ. ಅದಕ್ಕಾಗಿ ಜಂಗಮ ದೇವಾಲಯನ್ನು ನೀನು ಕಟ್ಟು ಎಂದು ತಿಳಿಸಿ ದೇಹವನ್ನು ದೇವಾಲಯವನ್ನಾಗಿಸುವ ಇಷ್ಟಲಿಂಗವನ್ನು ದಯಪಾಲಿಸಿದರು.
ಗುರು ಬಸವಣ್ಣನವರು
ಸಂಸಾರವೆಂಬುದೊಂದು ಗಾಳಿಯಸೊಡರು,
ಸಿರಿಯೆಂಬುದೊಂದು ಸಂತೆಯ ಮಂದಿ ಕಂಡಯ್ಯಾ;
ಇದನೆಚ್ಚಿ ಕೆಡಬೇಡ, ಸಿರಿಯೆಂಬುದ
ಮರೆಯದೇ ಪೂಜಿಸು ನಮ್ಮ ಲಿಂಗದೇವನ.
ಎಂದು ಹೇಳಿ ಅನೇಕರನ್ನು ಪರಿವರ್ತನೆ ಮಾಡಿರುವುದನ್ನು ಕಾಣುತ್ತೇವೆ. ಅವರ ವ್ಯಕ್ತಿತ್ವಕ್ಕೆ ಮಾರು ಹೋಗಿ ಅನೇಕ ಜನ ಶ್ರೀಮಂತರೂ, ಬಡವರೂ, ಕಾಶ್ಮೀರದಿಂದ ಕನ್ಯಾಕುಮಾರಿವರೆಗಿನ, ಅಫಘಾನಿಸ್ಥಾನದಿಂದ ಒರಿಸ್ಸಾವರೆಗಿನ ಭೂಭಾಗದಿಂದೆಲ್ಲ ಜನ ಬಂದು ಪರಿವರ್ತನೆಯಾಗಿ ಲಿಂಗಾಯತ ಧರ್ಮದ ಅನುಯಾಯಿಯಾಗಿ ಬಸವ ಕಲ್ಯಾಣದಲ್ಲಿ ನೆಲೆಸಿರುವುದನ್ನು ಕಾಣುತ್ತೇವೆ.
ಗುರು ಬಸವಣ್ಣನವರು ತಾವು ಸ್ವತಃ ಕಾಯಕ ಜೀವಿಯಾಗಿ ಕಲ್ಯಾಣದಲ್ಲಿ ನೆಲೆನಿಂತರು. ಬಸವಣ್ಣನವರು ತಮ್ಮ ತತ್ತ್ವ ಪ್ರಚಾರಕ್ಕಾಗಿ ಹೆಚ್ಚು ಸಂಚರಿಸಿರುವುದು ಕಂಡು ಬರುವುದಿಲ್ಲ. ಬದಲಾಗಿ ಅವರ ತತ್ತ್ವ ಮತ್ತು ವ್ಯಕ್ತಿತ್ವಗಳಿಗೆ ಮಾರುಹೋಗಿ ಅನೇಕ ಜನ ಸಾಧಕರು ಸಿದ್ಧಪುರುಷರು, ಅಲ್ಲಮ ಪ್ರಭುದೇವರು, ಸಿದ್ಧರಾಮೇಶ್ವರಂತಹ ದಿಗ್ಗಜರು ಅಕ್ಕಮಹಾದೇವಿಯಂತಹ ವೀರ ವೀರಾಗಿಣಿ ದೇವಕೋಗಿಲೆ ಮತ್ತು ಭಾರತದ ಭೂಭಾಗದಿಂದೆಲ್ಲ ಜನ ತಂಡೋಪತಂಡವಾಗಿ ಬಸವ ಕಲ್ಯಾಣಕ್ಕೆ ಹರಿದು ಬಂದಿರುವುದನ್ನು ಕಾಣುತ್ತೇವೆ.
ಗುರು ಬಸವಣ್ಣನವರು ತಾವು ಜೀವಿಸಿದ ಕಾಲದಲ್ಲಿಯೇ ದೇವರ ಹೆಸರಿನಿಂದ ಕರೆಯಲ್ಪಡುವ ``ಲಿಂಗಾಯತ" ಎನ್ನುವ ಪರಿಪೂರ್ಣ ಧರ್ಮವನ್ನು ಕೊಟ್ಟು ತಾವು ಧರ್ಮ ಗುರುವಾದರು, ಧರ್ಮಪಿತರಾದರು. ತಾವು ಸ್ಥಾಪಿಸಿದ ಈ ಧರ್ಮ ನಿರಂತರವಾಗಿ ಜಗತ್ತನ್ನು ಬೆಳಗಬೇಕು ಎನ್ನುವ ಉದ್ದೇಶದಿಂದ, ಬಸವ ಕಲ್ಯಾಣದಲ್ಲಿ ಅನುಭವ ಮಂಟಪದಲ್ಲಿ `ಶೂನ್ಯಪೀಠ'ವೆಂಬ ಲಿಂಗಾಯತ ಧರ್ಮದ ಪ್ರಥಮ ಧರ್ಮಪೀಠವನ್ನು ನಿರ್ಮಿಸಿದರು. ಅದಕ್ಕೆ ತಾವೇ ಪೀಠಾಧಿಕಾರಿಯಾಗಲಿಲ್ಲ. ಸರ್ವಸಮಾನತೆಯ ತತ್ತ್ವವನ್ನು ಪ್ರಾಯೋಗಿಕವಾಗಿ ಸಾರಲು, ಪ್ರಚಲಿತವಿದ್ದ ಜಾತಿಯತೆಯ ವರ್ಣ ವ್ಯವಸ್ಥೆಯಲ್ಲಿ, ಅತ್ಯಂತ ಕೆಳಸ್ತರದಿಂದ ಬಂದ e್ಞÁನಿಯಾದ ವಿರಾಗಿಯಾದ ಅಲ್ಲಮಪ್ರಭುದೇವರನ್ನು ಪ್ರಥಮ ಶೂನ್ಯ ಪೀಠಾಧಿಕಾರಿಯನ್ನಾಗಿ ನೇಮಿಸಿ ತಮ್ಮ ಘನವ್ಯಕ್ತಿತ್ವವನ್ನು ಮೆರೆದರು. ಪರಿಪೂರ್ಣ ಧರ್ಮದ ರೂಪರೇಷೆಗಳನ್ನು ಕೊಟ್ಟು ಧರ್ಮಸಂಹಿತೆಯಾಗಿ ವಚನ ಸಾಹಿತ್ಯವನ್ನು ಕೊಟ್ಟು ಪ್ರಚಲಿತವಿದ್ದ ಎಲ್ಲಾ ಮೂಢ ಆಚರಣೆಗಳನ್ನು ತಿರಸ್ಕರಿಸಿ ಹೊಸ ಪಥವನ್ನು ಕೊಟ್ಟರು. ಮಿಗಿಲಾಗಿ ವರ್ಣಾಂತರ ವಿವಾಹವನ್ನು ಮಾಡಿ ಎಲ್ಲ ರೀತಿಯಲ್ಲಿ ಸಮಾನತೆಯನ್ನು ಸಾಧಿಸಿ ಗುರು ಬಸವಣ್ಣನವರು ಅಂದು ಒಂದು ಪರಿಪೂರ್ಣವಾದ ಧರ್ಮವನ್ನು ಕೊಟ್ಟು ಕಲ್ಯಾಣ ರಾಜ್ಯವನ್ನು ಕಟ್ಟಿ ತೋರಿಸಿದರು. ಅನುಭಾವ ಮಂಟಪದಂಥ ಸಂಸ್ಥೆಯನ್ನು ಗುರುಬಸವಣ್ಣನವರೊಬ್ಬರು ಬಿಟ್ಟರೆ ಜಗತ್ತಿನ ಯಾವುದೇ ಮೂಲೆಯಲ್ಲಿ ಯಾವುದೇ ಪ್ರವಾದಿಯಾಗಲೀ, ಮಹಾತ್ಮರಾಗಲೀ ಕಟ್ಟಿರುವುದನ್ನು ನಾವು ಕಾಣುವುದಿಲ್ಲ. ಅನುಭವ ಮಂಟಪವು ಕೇವಲ e್ಞÁನಪಾಂಡಿತ್ಯಗಳಿಂದ ಕೂಡಿದ ಪಂಡಿತರ ವಾದದ ಸಂತೆಯಾಗಿರಲಿಲ್ಲ ಅಥವಾ ಕೇವಲ ಸನ್ಯಾಸಿಯಾದವರು ಇರುವ ಒಂದು ಮಠವಾಗಿರಲಿಲ್ಲ. ಅದು ಸಾಧಕರ ತರಬೇತಿ ಶಾಲೆಯಾಗಿತ್ತು. ಕಾಯಕ ಜೀವಿಗಳ ಪರಮ ಕೂಟವಾಗಿತ್ತು. ಸಂಸಾರಯೋಗಿಗಳ ಸಂಗಮವಾಗಿತ್ತು.
ಗುರುಬಸವಣ್ಣನವರು ಅನುಭಾವ ಮಂಟಪದಲ್ಲಿ ಶೂನ್ಯ ಪೀಠವನ್ನು ಸ್ಥಾಪನೆ ಮಾಡಿ ಅಲ್ಲಿ ದಿನನಿತ್ಯವೂ 3 ಸಲ ಅನುಭಾವ ಗೋಷ್ಠಿಯನ್ನು ಏರ್ಪಡಿಸುತ್ತಿದ್ದರು. ವ್ಯಕ್ತಿ ಮತ್ತು ಸಮಾಜದ ಓರೆಕೋರೆಗಳನ್ನು ತಿದ್ದಲು ಅಲ್ಲಿ ಪ್ರಯೋಗಗಳು ನಡೆಯುತ್ತಿದ್ದವು. ಯಾವುದೇ ಜಾತಿ ಮತ ಪಂಗಡಗಳ ಬೇಧವಿಲ್ಲದೆ ಜನರು ಅಲ್ಲಿಗೆ ಬರುತ್ತಿದ್ದರು. ಅನುಭಾವ ಮಂಟಪವು ಆಧ್ಯಾತ್ಮಿಕ ವಿಶ್ವವಿದ್ಯಾಲಯವಾಗಿತ್ತು. ಅನುಭಾವ ಮಂಟಪದ ಮುಖಾಂತರವೇ ಗುರುಬಸವಣ್ಣನವರು ಅನೇಕ ಸಮಾಜ ಸುಧಾರಣೆಯ ಕಾರ್ಯಗಳನ್ನು ಮಾಡಿದರು.
ವರ್ಣಾಂತರ ವಿವಾಹ ನೆರವೇರಿಸಿದ್ದಕ್ಕಾಗಿ ಸಂಪ್ರದಾಯ- ವಾದಿಗಳಿಂದ ಪ್ರಚೋದಿತನಾದ ಅರಸ ಬಿಜ್ಜಳನಿಂದ ಗಡಿಪಾರು ಶಿಕ್ಷೆಯನ್ನು ಗುರು ಬಸವಣ್ಣನವರು ಸ್ವೀಕರಿಸಿದರು.
ಕರೆದು ಆಶೀರ್ವದಿಸಿ | ಹರಸಿ ಒಪ್ಪಿಸಿ ಬಸವ
ವರಚೆನ್ನ ಬಸವ ಶರಣರಿಗೆ | ಕಂಟಕವು
ಹುರಿಯಾಳು ಕಾಯೋ ಹೊಸ ಮತವ ||